KANEMƆ YƐ Amharic Armenia (West) Bicol Blɔfo Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Colombia Mumuii Awiemɔ Denmark Dutch Ga Georgia Germany Haitian Creole Hiligaynon Hungary Igbo Italia Korea Malay Mizo Moore Myanmar Ndebele Norway Nzema Ossetia Poland Portuguese (Brazil) Quechua (Bolivia) Rarotongan Romania Russia Mumuii Awiemɔ Samoa Sesotho (Lesotho) Setswana Silozi Slovak Slovenia Swahili Tatar Tsonga Turkey Ukrain Urdu\n“Mɛi ni ebote gbalashihilɛ mli lɛ, mi, ni jeee mi tete, shi Nuŋtsɔ lɛ moŋ woɔ amɛ kitã.”—1 KOR. 7:10.\nMɛɛ shishinumɔ naa Nyɔŋmɔ ŋɔɔ gbalashihilɛ mli hefatalɔi etsaa?\nMɛɛ gbɛ nɔ asafoŋ onukpai baanyɛ aye abua Kristofoi ni kɛ gbalashihilɛ mli naagbai miikpe?\nTe esa akɛ wɔna gbalashihilɛ wɔha tɛŋŋ?\n1. Te Kristofoi naa gbalashihilɛ amɛhaa tɛŋŋ, ni mɛni hewɔ?\nKƐ́ KRISTOFOI miibote gbalashihilɛ mli lɛ, amɛkãa Nyɔŋmɔ kitã—enɛ kɛ sɔ̃ ni yɔɔ hiɛdɔɔ bafɔ̃ɔ amɛnɔ. (Jaj. 5:4-6) Akɛni Yehowa ji gbalashihilɛ Shishitolɔ hewɔ lɛ, ‘eŋɔ nuu lɛ kɛ yoo lɛ etsa’ akɛ wu kɛ ŋa. (Mar. 10:9) Kɛ́ mla ni kudɔɔ gbãla yɛ maŋ ni amɛyɔɔ nɔ lɛ kɛɛ egu gbãla lɛ po lɛ, Nyɔŋmɔ yaa nɔ enaa amɛ akɛ wu kɛ ŋa. Kɛji Yehowa tsulɔ ko bote gbalashihilɛ mli dani ebatsɔ etsulɔ jio, ebatsɔ etsulɔ dani efee nakai jio lɛ, esa akɛ ena akɛ Yehowa eŋɔ lɛ etsa ehefatalɔ lɛ.\n2. Mɛɛ sanebimɔi abaasusu he yɛ nikasemɔ nɛɛ mli?\n2 Kɛ́ gbalashihilɛ ko ye omanye lɛ, anáa miishɛɛ naakpa. Shi, kɛ́ wu kɛ ŋa teŋ bɛ jogbaŋŋ lɛ, mɛni abaanyɛ afee? Ani abaanyɛ aha gbãla ni tamɔ nɛkɛ lɛ asɔ? Mɛɛ yelikɛbuamɔ yɔɔ kɛha wumɛi kɛ ŋamɛi ni toiŋjɔlɛ bɛ amɛteŋ lɛ?\nANI EBAAFEE MIISHƐƐ NƆ̃ LOO TSUIKUUMƆ NƆ̃?\n3, 4. Kɛ́ mɔ ko kɛ nilee eyahalaaa egbalashihilɛ mli hefatalɔ lɛ, mɛni baanyɛ ajɛ mli kɛba?\n3 Kɛ́ Kristofoi agbãla ye omanye lɛ, anáa miishɛɛ ni ewoɔ Yehowa hiɛ nyam. Shi, kɛ́ eyayeee omanye lɛ efiteɔ nii babaoo fe mɛi atsui ni aaakumɔ kɛkɛ. Kɛ́ Kristofonyo ni boteko gbalashihilɛ mli lɛ kɛ Nyɔŋmɔ gbɛtsɔɔmɔ tsu nii lɛ, ebaanyɛ eje gbalashihilɛ shishi yɛ gbɛ kpakpa nɔ. Shi, kɛ́ mɔ ko kɛ nilee eyahalaaa ewu loo eŋa lɛ, no baanyɛ aha ehao ni ewerɛ aho ehe. Akɛ nɔkwɛmɔnɔ lɛ, oblahii loo oblayei komɛi jeɔ nyiɛmɔ ni tsɔɔ gbalashihilɛ hiɛ lɛ shishi beni amɛfeko klalo kɛhako gbãla mli sɔ̃i ahe nitsumɔ. Mɛi komɛi yataoɔ gbalashihilɛ mli hefatalɔi yɛ Intanɛt lɛ nɔ, ni amɛyeɔ amɛhe oyai kɛboteɔ gbalashihilɛ mli, shi etsɛɛɛ ni amɛwerɛ hoɔ amɛhe. Mɛi komɛi hu feɔ esha ni yɔɔ hiɛdɔɔ beni amɛnyiɛɔ kɛtsɔɔ gbalashihilɛ hiɛ lɛ, kɛ́ eba lɛ nakai lɛ, amɛnáaa bulɛ kɛhaaa amɛhe. Kɛfata he lɛ, kɛ́ amɛbote gbalashihilɛ mli lɛ, amɛjeee gbãla lɛ shishi kɛ shishitoo kpakpa.\n4 Kristofoi komɛi boteee gbalashihilɛ mli “yɛ Nuŋtsɔ lɛ mli,” ni no haa amɛnaa nɔ̃ naakpa akɛni amɛhefatalɔi lɛ jeee Yehowa tsuji lɛ hewɔ. (1 Kor. 7:39) Kɛ́ oyɛ shihilɛ ni tamɔ nɛkɛ mli lɛ, sɔlemɔ ni Nyɔŋmɔ kɛ ohe afa bo ni eye ebua bo. Ejieee nɔ ni jɛɔ esha ni mɔ ko efee tsutsu ko lɛ mli kɛbaa lɛ kɛyaaa, shi eyeɔ ebua mɛi ni amɛtsake amɛtsui lɛ koni amɛnyɛ amɛdamɔ shihilɛ ni mli wawai lɛ anaa. (Lala 130:1-4) Jɛɛ otsuiŋ fɛɛ osa Nyɔŋmɔ hiɛ amrɔ nɛɛ, kɛ agbɛnɛ hu kɛya naanɔ, ni ‘Yehowa he nyamɔ lɛ baawo bo hewalɛ.’—Neh. 8:10, Ga Biblia hee.\nKƐ́ GBÃLA LƐ MIIHE AFITE\n5. Kɛ́ miishɛɛ bɛ mɔ ko gbãla mli lɛ, mɛni esaaa akɛ esusuɔ?\n5 Ekolɛ, mɛi ni bɛ miishɛɛ yɛ amɛgbãla mli lɛ baabi akɛ: ‘Ani ehe miihia ni mabaa gbãla ni miishɛɛ bɛ mli nɛɛ yi? Eji manyɛ maku sɛɛ kɛya tsutsu be lɛŋ kulɛ, mikɛ mɔ kroko baabote gbalashihilɛ mli!’ Ekolɛ, amɛbaashwie amɛyiŋ akɛ amɛbaashi amɛhefatalɔ lɛ—‘Miisumɔ koni mihe ajɔ mi ekoŋŋ! Mɛni hewɔ mibiii ni wɔtse gbãla? Kɛ́ minyɛɛɛ matse gbãla bɔ ni Ŋmalɛ lɛ kpɛlɛɔ nɔ po lɛ, mɛni hewɔ wɔgbalaaa mli koni maná miishɛɛ ekoŋŋ?’ Nɔ najiaŋ ni Kristofonyo ko ni yɔɔ shihilɛ ni tamɔ nɛkɛ mli lɛ aaashwie eyiŋ nɛkɛ loo eeesusu bɔ ni kulɛ shihilɛ lɛ baaji lɛ he lɛ, esa akɛ ebɔ mɔdɛŋ etao Nyɔŋmɔ gbɛtsɔɔmɔ ni ekɛtsu shihilɛ lɛ he nii.\n6. Mɛni Yesu wiemɔi ni yɔɔ Mateo 19:9 lɛ tsɔɔ?\n6 Kɛ́ Kristofonyo ko tse gbãla lɛ, ja gbalatsemɔ lɛ damɔ Ŋmalɛ nɔ dani ebaanyɛ ebote gbalashihilɛ mli ekoŋŋ. Yesu kɛɛ akɛ: “Mɔ fɛɛ mɔ ni jeee ajwamaŋbɔɔ hewɔ jɛ ni eeeshwie eŋa ni eyawɛ yoo kroko lɛ, efite gbala.” (Mat. 19:9) “Ajwamaŋbɔɔ” ni atsĩ tã yɛ ŋmalɛ nɛɛ mli lɛ kɔɔ gbalafitemɔ kɛ bɔlɛnamɔ eshai krokomɛi ni yɔɔ hiɛdɔɔ lɛ ahe. Belɛ, kɛ́ gbalashihilɛ mli hefatalɔi lɛ ateŋ mɔ ko ebɔko ajwamaŋ, shi wu lɛ loo ŋa lɛ miishwie eyiŋ akɛ ebaatse gbãla lɛ, ehe miihia waa ni ekɛ sɔlemɔ asusu he.\n7. Kɛ́ Kristofoi agbãla ko eyayeee omanye lɛ, mɛni mɛi baasusu?\n7 Kɛ́ gbalashihilɛ ko eyayeee omanye lɛ, no baanyɛ atsɔɔ akɛ wu lɛ loo ŋa lɛ loo mɛi enyɔ lɛ fɛɛ kɛ Yehowa teŋ bɛ jogbaŋŋ. Bɔfo Paulo bi sane ni yɔɔ hiɛdɔɔ nɛɛ akɛ: “Kɛ́ mɔ ko leee lɛ diɛŋtsɛ ewe nɔ yeli lɛ, té eeefee tɛŋŋ ekwɛ Nyɔŋmɔ asafo lɛ huŋ?” (1 Tim. 3:5) Anɔkwa, kɛ́ wu kɛ ŋa lɛ fɛɛ tsɛɔ amɛhe Kristofoi, ni kɛlɛ amɛgbãla lɛ eyayeee omanye lɛ, mɛi baasusu akɛ amɛkɛ nɔ ni amɛshiɛɔ lɛ tsuuu nii.—Rom. 2:21-24.\n8. Kɛ́ wu kɛ ŋa ni ji Yehowa Odasefoi kpɛ mli akɛ amɛbaagbala mli loo amɛbaatse gbãla lɛ, mɛni ekolɛ etɔ̃tɔ̃?\n8 Kɛ́ wu kɛ ŋa ni ji Yehowa Odasefoi lɛ miisusu he akɛ amɛgbala mli loo amɛtse gbãla ni damɔɔɔ Ŋmalɛ nɔ lɛ, belɛ nɔ ko kɛ̃ etɔ̃tɔ̃ yɛ amɛ kɛ Yehowa teŋ wekukpaa lɛ mli. Eeenyɛ efee akɛ amɛteŋ mɔ kome loo mɛi enyɔ lɛ fɛɛ kɛ Ŋmalɛ mli shishitoo mlai tsuuu nii. Kɛ́ amɛkɛ ‘amɛhiɛ fɔ̃ɔ Yehowa nɔ kɛ amɛtsui fɛɛ’ lɛɛlɛŋ lɛ, nɔ ko bɛ ni baaha wɔhe wɔye akɛ amɛnyɛŋ amɛbaa gbãla lɛ yi.—Nyɛkanea Abɛi 3:5, 6.\n9. Mɛɛ gbɛ nɔ Kristofoi komɛi ni to amɛtsui shi yɛ amɛgbãla mli lɛ eye omanye?\n9 Gbalashihilɛi babaoo ni fee tamɔ eyeŋ omanye lɛ sɔ jogbaŋŋ sɛɛ mli. Bei pii lɛ, Kristofoi ni miiná naagbai yɛ amɛgbãla mli, shi amɛyeee oyai kɛgbala mli loo kɛtse gbãla lɛ yeɔ omanye. Akɛ nɔkwɛmɔnɔ lɛ, susumɔ nɔ ni baanyɛ aba kɛ́ wu lɛ jeee Odasefonyo lɛ he okwɛ. Bɔfo Petro ŋma akɛ: ‘Nyɛ yeigbayei lɛ, nyɛbaa nyɛhe shi nyɛhaa nyɛ diɛŋtsɛ nyɛwumɛi lɛ, koni, kɛ́ mɛi komɛi booo wiemɔ lɛ toi tete lɛ, ashi wiemɔ lɛ sɛɛ ni atsɔ yei lɛ ajeŋba nɔ ni nine ashɛ amɛnɔ, ejaakɛ amɛnaa nyɛjeŋba ni hetsemɔ kɛ gbeyeishemɔ yɔɔ mli lɛ.’ (1 Pet. 3:1, 2) Hɛɛ, wu ni jeee Odasefonyo lɛ baanyɛ amɔ anɔkwale lɛ mli kɛ́ eŋa ba ejeŋ jogbaŋŋ! Kɛ́ abaa gbãla ni tamɔ nɛkɛ yi lɛ, ewoɔ Nyɔŋmɔ hiɛ nyam ni efeɔ jɔɔmɔ kpele kɛhaa wu lɛ, ŋa lɛ, kɛ bii ni ekolɛ amɛyɔɔ lɛ.\n10, 11. Mɛɛ naagbai ni akpaaa gbɛ baanyɛ ate shi yɛ gbalashihilɛ mli, shi mɛni Kristofonyo baanyɛ aná nɔmimaa yɛ he?\n10 Kristofoi ni boteko gbalashihilɛ mli lɛ ateŋ babaoo halaa Kristofoi ni abaptisi amɛ lɛ akɛ amɛgbalashihilɛ mli hefatalɔi ejaakɛ amɛmiisumɔ ni amɛsa Yehowa hiɛ. Kɛlɛ, amɛbaanyɛ amɛkɛ shihilɛi ni amɛkpaaa gbɛ akpe. Akɛ nɔkwɛmɔnɔ lɛ, eyɛ mli akɛ efɔɔɔ kaa moŋ, shi wu lɛ loo ŋa lɛ baanyɛ aye sɛkɛ. Aloo be ko yɛ yookpeemɔ lɛ sɛɛ lɛ, wu lɛ loo ŋa lɛ baanyɛ akpa shiɛmɔyaa. Naa sane ko ni kɔɔ shihilɛ nɛɛ he: Linda * ni eji Odasefonyo ko ni yɔɔ ekãa ni dɔɔ ebii ahe waa lɛ fee shwɛm beni ewu ni abaptisi lɛ lɛ bɔi efɔŋfeemɔ lɛ. Ewu lɛ tsakeee etsui ni no hewɔ lɛ ashwie lɛ kɛjɛ asafo lɛ mli. Kɛ́ Kristofonyo ko gbalashihilɛ fee tamɔ Linda nɔ̃ nɛɛ, mɛni esa akɛ efee?\n11 Ekolɛ obaabi akɛ: ‘Ani esa akɛ mabɔ mɔdɛŋ mabaa migbãla lɛ yi, ekɔɔɔ he eko shihilɛ ni mikɛkpeɔ lɛ?’ Mɔ ko nyɛŋ akpɛ nɛkɛ yiŋ eha bo, ni esaaa akɛ mɔ ko feɔ nakai hu. Fɛɛ sɛɛ lɛ, yiŋtoi kpakpai komɛi ahewɔ ni kɛ́ okɛ ohefatalɔ lɛ teŋ bɛ jogbaŋŋ po lɛ, esaaa akɛ nyɛgbalaa mli loo nyɛtseɔ gbãla lɛ. Nuu loo yoo ni sheɔ Nyɔŋmɔ gbeyei ni bɔɔ mɔdɛŋ edamɔɔ gbãla ni naagbai yɔɔ mli lɛ naa yɛ ehenilee hewɔ lɛ jara wa yɛ Nyɔŋmɔ hiɛ. (Nyɛkanea 1 Petro 2:19, 20.) Yehowa baatsɔ e-Wiemɔ lɛ kɛ emumɔ lɛ nɔ eye ebua Kristofonyo ni feɔ bɔ fɛɛ bɔ ni eeenyɛ koni ewaje egbãla lɛ.\nAMƐFEE KLALO AKƐ AMƐAAYE AMƐBUA\n12. Kɛ́ wɔbi ni asafoŋ onukpai lɛ aye abua wɔ lɛ, te amɛbaana wɔ amɛha tɛŋŋ?\n12 Kɛ́ okɛ naagbai miikpe yɛ ogbalashihilɛ lɛ mli lɛ, kaashashao shi akɛ oootao yelikɛbuamɔ kɛjɛ Kristofoi ni edara yɛ mumɔŋ lɛ adɛŋ. Asafoŋ onukpai lɛ sɔmɔɔ akɛ Nyɔŋmɔ tooku lɛ nɔkwɛlɔi, ni amɛyɛ he miishɛɛ akɛ amɛaagbala ojwɛŋmɔ kɛya Ŋmalɛŋ ŋaawoo nɔ. (Bɔf. 20:28; Yak. 5:14, 15) Kaamu sane naa akɛ, kɛ́ oyabi mumɔŋ yelikɛbuamɔ kɛjɛ asafoŋ onukpai lɛ aŋɔɔ, ni okɛ amɛ susu nyɛgbalashihilɛ mli naagbai ni yɔɔ hiɛdɔɔ lɛ ahe lɛ, bulɛ ni amɛyɔɔ kɛha bo kɛ ohefatalɔ lɛ baatã. Bulɛ kɛ suɔmɔ ni amɛyɔɔ kɛha bo lɛ baaya hiɛ waa ejaakɛ amɛbaana akɛ oosumɔ ni osa Nyɔŋmɔ hiɛ lɛɛlɛŋ.\n13. Mɛɛ ŋaawoo akɛha yɛ 1 Korintobii 7:10-16?\n13 Kɛ́ Kristofoi ni hefatalɔi jeee Odasefoi lɛ bi asafoŋ onukpai lɛ koni amɛye amɛbua amɛ lɛ, amɛkɛ ŋaawoi tamɔ nɔ ni Paulo kɛha nɛɛ tsuɔ nii akɛ: “Shi mɛi ni ebote gbalashihilɛ mli lɛ, mi, ni jeee mi tete, shi Nuŋtsɔ lɛ moŋ woɔ amɛ kita akɛ, ŋa akatse ewu gbãla; ni kɛji etse gbãla [loo ekɛ lɛ gbala mli] tete lɛ, ehi shi nakai, ni ekagbã, aloo ekɛ ewu lɛ ayakpata; ni wu lɛ hu akaŋmɛɛ eŋa he. . . . Shi, yoo, bo obaahere owu lɛ yiwala jiŋŋ, ole? Aloo nuu, bo hu obaahere oŋa lɛ yiwala jiŋŋ, ole?” (1 Kor. 7:10-16) Kwɛ jɔɔmɔ ni ebaaji kɛ́ wu loo ŋa ni jeee Odasefonyo lɛ batsɔ Yehowa tsulɔ!\n14, 15. Mɛɛ shihilɛi komɛi amli ekolɛ wu loo ŋa ni abaptisi lɛ lɛ baasusu mligbalamɔ he, shi mɛni hewɔ esa akɛ ekɛ sɔlemɔ apɛi yiŋtoi ahewɔ ni eetao ekpɛ eyiŋ nakai lɛ amli jogbaŋŋ lɛ?\n14 Mɛɛ shihilɛi komɛi amli ekolɛ ŋa Kristofonyo baasusu akɛ ‘ekɛ ewu agbala mli’? Akɛ nɔkwɛmɔnɔ lɛ, ŋamɛi komɛi kɛ amɛwumɛi gbalaa mli akɛni wumɛi lɛ jeɔ gbɛ amɛkwɛɛɛ amɛtsiabo lɛ hewɔ. Mɛi krokomɛi feɔ nakai akɛni wumɛi lɛ feɔ amɛ niseniianii aahu akɛ amɛwala he baa oshara, loo wumɛi lɛ haaa amɛná gbɛ kwraa kɛsɔmɔ Nyɔŋmɔ lɛ hewɔ.\n15 Wu loo ŋa lɛ ji mɔ ni baakpɛ eyiŋ kɛji ekɛ ehefatalɔ lɛ baagbala mli loo efeŋ nakai. Kɛlɛ, esa akɛ hefatalɔ ni abaptisi lɛ lɛ kɛ sɔlemɔ ajwɛŋ sane lɛ nɔ jogbaŋŋ, ni epɛi yiŋtoi ahewɔ ni eetao ekpɛ eyiŋ nakai lɛ amli jogbaŋŋ. Akɛ nɔkwɛmɔnɔ lɛ, ani hefatalɔ ni jeee Odasefonyo lɛ ji mɔ pɛ ni abaanyɛ ashwa akɛ mɔ ni haaa nyɛmi lɛ anyɛ asɔmɔ Yehowa, loo nyɛmi lɛ diɛŋtsɛ hu ekaseee Biblia lɛ, efolɔɔ kpeei amli, ni efɔɔɔ shiɛmɔyaa?\n16. Mɛni hewɔ esaaa akɛ Kristofoi yeɔ amɛhe oyai kɛkpɛɔ amɛyiŋ yɛ gbalatsemɔ he lɛ?\n16 Wɔhiɛ ni sɔɔ wekukpaa ni kã wɔ kɛ Nyɔŋmɔ teŋ lɛ, kɛ enikeenii ni ji gbalashihilɛ lɛ jogbaŋŋ hewɔ lɛ, esaaa akɛ wɔyeɔ wɔhe oyai kɛkpɛɔ wɔyiŋ yɛ gbalatsemɔ he. Akɛ Yehowa tsuji lɛ, nɔ ni kã wɔtsui nɔ waa ji egbɛ́i krɔŋkrɔŋ lɛ hetsemɔ. Belɛ, wɔsumɔŋ akɛ wɔɔkpaŋ kɛfite gbãla bɔni afee ni wɔnyɛ wɔkɛ mɔ kroko abote gbalashihilɛ mli.—Yer. 17:9; Mal. 2:13-16.\n17. Mɛɛ be abaanyɛ akɛɛ akɛ hejɔlɛ mli Nyɔŋmɔ etsɛ́ Kristofoi ni ebote gbalashihilɛ mli lɛ?\n17 Esa akɛ Kristofoi ni hefatalɔi jeee Odasefoi lɛ afee bɔ fɛɛ bɔ ni amɛaanyɛ kɛwaje amɛgbãla lɛ. Shi, kɛ́ Kristofonyo ko fee bɔ fɛɛ bɔ ni eeenyɛ koni ebaa egbãla lɛ yi, shi ehefatalɔ ni jeee Odasefonyo lɛ kpoo akɛ ekɛ lɛ aaahi shi lɛ, esaaa akɛ eshwaa ehe. Paulo ŋma akɛ: “Kɛ́ mɔ ni heee yeee lɛ miigbala ehe shi kɛmiiya lɛ, ha ni eya; ayeee nyɛmi nuu loo nyɛmi yoo nyɔŋ yɛ nɛkɛ saji nɛɛ amli. Shi hejɔlɛ mli Nyɔŋmɔ tsɛ́ wɔ yɛ.”—1 Kor. 7:15. *\nKWƐMƆ YEHOWA GBƐ\n18. Kɛ́ mɔ ko bɔ mɔdɛŋ akɛ eeebaa egbãla yi, shi eyayeee omanye po lɛ, mɛɛ nibii kpakpai baanyɛ ajɛ mli kɛba?\n18 Kɛ́ okɛ naagbai miikpe yɛ gbalashihilɛ mli lɛ, esa akɛ osɔle obi Yehowa ni ewaje bo, ni okwɛ lɛ gbɛ be fɛɛ be. (Nyɛkanea Lala 27:14.) Susumɔ Linda ni awie ehe kɛtsɔ hiɛ lɛ he ekoŋŋ okwɛ. Eyɛ mli akɛ ekɛ afii babaoo bɔ mɔdɛŋ koni ebaa egbãla lɛ yi moŋ, shi yɛ naagbee lɛ gbãla lɛ tse. Ani enuɔ he akɛ emɔdɛŋbɔɔ lɛ efee efolo? Ekɛɛ akɛ: “Kɔkɔɔkɔ. Mimɔdɛŋbɔi lɛ ye mɛi ni le sane lɛ he nɔ ko lɛ odase jogbaŋŋ. Mihenilee gbaaa minaa. Nɔ ni fe fɛɛ lɛ, no ye ebua wɔbi yoo lɛ yɛ nakai afii lɛ amli ni enyɛ efi shi shiŋŋ yɛ anɔkwale lɛ mli. Ebatsɔ Yehowa Odasefonyo ni ejɔɔ ehe nɔ ni yɔɔ ekãa.”\n19. Kɛ́ mɔ ko bɔ mɔdɛŋ koni ebaa egbãla yi lɛ, mɛni baanyɛ ajɛ mli kɛba?\n19 Nyɛmi yoo ko ni atsɛɔ lɛ Marilyn lɛ mii shɛɔ ehe waa akɛ ekɛ ehe fɔ̃ Nyɔŋmɔ nɔ ni ebɔ mɔdɛŋ waa koni ebaa egbãla lɛ yi. Ekɛɛ akɛ: “Akɛni miwu kwɛɛɛ mitsiabo, ni agbɛnɛ hu ehaaa manyɛ masɔmɔ Nyɔŋmɔ hewɔ lɛ, mika akɛ mikɛ lɛ baagbala mli. Shi no mli lɛ, miwu sɔmɔɔ akɛ asafoŋ onukpa dani ekɛ ehe yawo nitsumɔ mli nifeemɔi komɛi ni esaaa amli. Ebɔi asafoŋ kpeei amli folɔmɔ, ni sanegbaa ni yaa nɔ yɛ wɔteŋ lɛ sɛɛ bafo kwraa. Awuiyeli nifeemɔ ko (terrorism) ni tee nɔ yɛ maŋtiase mli ni wɔyɔɔ lɛ fã mitsui aahu akɛ ebawa kɛha mi akɛ mikɛ mɛi baabɔ. No sɛɛ lɛ, mihɛle shi akɛ mi hu mifata he ni nibii eyaaa lɛ jogbaŋŋ yɛ gbãla lɛ mli lɛ. Wɔkɛ wɔhe bɔi sanegbaa, wɔje wɔweku nikasemɔ lɛ shishi ekoŋŋ, ni wɔkpa kpeei amli folɔmɔ. Asafoŋ onukpai lɛ jie mlihilɛ kpo amɛtsɔɔ wɔ ni amɛye amɛbua wɔ waa. Wɔgbãla lɛ basɔ jogbaŋŋ oookɛɛ kpaako kwraa wɔbote mli. Sɛɛ mli lɛ, miwu basa ekoŋŋ kɛha asafoŋ sɔɔmɔ hegbɛi. Ejeee niiashikpamɔ ni yɔɔ miishɛɛ, shi ewo yibii kpakpai.”\n20, 21. Mɛɛ fai shi esa akɛ wɔtswa yɛ gbalashihilɛ he?\n20 Kɛ́ wɔji oshijafoi loo gbalashihilɛ mli hefatalɔi lɛ, nyɛhaa wɔfea ekãa ni wɔkwɛ Yehowa gbɛ be fɛɛ be. Kɛ́ wɔkɛ naagbai miikpe yɛ wɔgbãla mli lɛ, esa akɛ wɔbɔ mɔdɛŋ fɛɛ ni wɔɔnyɛ kɛtsu naagbai lɛ ahe nii, ni wɔha ehi wɔjwɛŋmɔ mli akɛ, mɛi ni ebote gbãla mli lɛ jeee “mɛi enyɔ dɔŋŋ, shi moŋ heloo kome.” (Mat. 19:6) Kɛfata he lɛ, kɛ́ wɔhefatalɔ lɛ jeee Odasefonyo, shi wɔfi shi yɛ naagbai ni wɔkɛkpeɔ lɛ fɛɛ sɛɛ lɛ, ekolɛ ebaamɔ anɔkwale lɛ mli, ni wɔbaaná miishɛɛ.\n21 Ekɔɔɔ he eko shihilɛ mli ni wɔyɔɔ lɛ, esa akɛ wɔtswa wɔfai shi akɛ wɔbaaba wɔjeŋ jogbaŋŋ daa koni no afee odaseyeli kpakpa kɛha mɛi ni yɔɔ asafo lɛ sɛɛ lɛ. Kɛ́ wɔgbãla miihe afite lɛ, nyɛhaa wɔfɔsea wɔtsuiŋ wɔshwiea Nyɔŋmɔ hiɛ yɛ sɔlemɔ mli, wɔpɛia wɔyiŋtoi amli jogbaŋŋ, wɔsusua Ŋmalɛ mli shishitoo mlai lɛ ahe kɛ hiɛdɔɔ, ni wɔtaoa yelikɛbuamɔ kɛjɛa asafoŋ onukpai lɛ aŋɔɔ. Nɔ ni fe fɛɛ lɛ, nyɛhaa wɔtswaa wɔfai shi akɛ wɔbaasa Yehowa Nyɔŋmɔ hiɛ yɛ nɔ fɛɛ nɔ mli, ni wɔkɛ wɔnifeemɔi atsɔa akɛ wɔhiɛ sɔɔ enikeenii ni yɔɔ nyam ni ji gbalashihilɛ lɛ lɛɛlɛŋ.\n^ kk. 10 Atsake mɛi lɛ agbɛ́i.\n^ kk. 17 Kwɛmɔ ‘Nyɛhia Nyɔŋmɔ Suɔmɔ lɛ Mli’ wolo lɛ baafa 219-221; November 1, 1988 The Watchtower lɛ baafa 26-27; September 15, 1975 The Watchtower lɛ baafa 575.\nBei pii lɛ, Kristofoi ni miiná naagbai yɛ amɛgbãla mli, shi amɛyeee oyai kɛgbala mli loo kɛtse gbãla lɛ yeɔ omanye\n[Wiemɔ ni akɔ ni akɛmiitsu nii ni yɔɔ baafa 12]\nKwɛmɔ Yehowa gbɛ ni osɔle obi ni ewaje bo be fɛɛ be\nYehowa jɔɔ wumɛi kɛ ŋamɛi ni ji Kristofoi ni bɔɔ mɔdɛŋ koni amɛwaje amɛgbalashihilɛi lɛ\nWɔbaanyɛ wɔná miishɛjemɔ kɛ mumɔŋ yelikɛbuamɔ yɛ Kristofoi asafo lɛ mli


Nɔ He Sane: I Kɛ Ní Leli Bɔ Nɛ I Ná He Se | William Samuelson\nKANE NGƐ Afrikaans Albanian Amharic Arabic Armenian Australia Mumuihi A Gbi Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Digor Douala Dutch Efik English Estonian Ewe Fijian Finnish Fon French Ga Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko India Mumuihi A Gbi Indonesian Isoko Italian Japanese Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mingrelian Mongolian Moore Motu Myanmar Ndebele Ndebele (Zimbabwe) Ndonga Nepali Nigeria Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Portuguese Punjabi Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin Spania Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Urhobo Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\nNƆ HE SANE\nI Kɛ Ní Leli Bɔ Nɛ I Ná He Se\nWilliam Samuelson nya mi munyu\nI KAI kaa jeha komɛ nɛ be ɔ, kɔɔhiɔ mi pee nganii mɔtu ko ngɛ Brookings, ngɛ South Dakota, U.S.A. E ha nɛ i na kaa e be kɛe nɛ fĩɛ maa ye wawɛɛ. Se eko ɔ, e maa pee mo nyakpɛ kaa jamɛ a ligbi ɔ, i kɛ nihi bɔɔ ko daa si ngɛ tso tsu ko mi, nɛ wa he ngɛ kpokpoe. Wa daa si ngɛ nyu nɔ́ ngua ko nɛ a kɛ haa lohwehi nyu ɔ he! Nyu nɛ ngɛ mi ɔ mi jɔ wawɛɛ. Ha nɛ ma de mo ye he sane bɔɔ, konɛ o le nɔ́ he je nɛ wa daa si ngɛ nyu ɔ he ɔ.\nYE WEKU Ɔ\nYe tsɛko Alfred kɛ ye papaa\nA fɔ mi March 7, 1936. A fɔ wɔ ni eywiɛ, nɛ imi ji nakutso. Wa hi si ngɛ ngmɔ nyafii ko nɔ ngɛ South Dakota beleku je. Ye weku ɔ bua jɔ ngmɔ peemi he, se pi lɔ ɔ ji nɔ́ nɛ he hia mɛ wawɛɛ ngɛ si himi mi. Ye fɔli ɔmɛ ha nɛ a baptisi mɛ kaa Yehowa Odasefohi ngɛ jeha 1934 ɔ mi. A jɔɔ a he nɔ ha wa hiɔwe Tsɛ Yehowa, enɛ ɔ he ɔ, Mawu suɔmi nya ní peemi ji nɔ́ titli ngɛ a si himi mi. A tsɛɛ ye papaa ke Clarence, nɛ e sɔmɔ kaa asafo ɔ sɔmɔlɔ (amlɔ nɛ ɔ biɛ nɛ a kɛ tsɛɛ mɛ ji nikɔtɔmahi a kuu ɔ sanehi a he blɔ nya tolɔ), nɛ pee se ɔ, ye tsɛ wayo nɛ a tsɛɛ lɛ ke Alfred hu sɔmɔ kaa asafo ɔ sɔmɔlɔ. Mɛ tsuo a sɔmɔ ngɛ asafo nyafii ko mi ngɛ Conde, ngɛ South Dakota.\nWa weku ɔ yaa asafo mi kpehi daa, nɛ wa ya fiɛɛɔ hwɔɔ se he hɛ nɔ́ kami nɛ ngɛ bua jɔmi nɛ ngɛ Baiblo ɔ mi ɔ kɛ haa nihi ngɛ wehi a mi daa. Nɔ hyɛmi nɔ́ kpakpa nɛ ye fɔli ɔmɛ pee ɔ ye bua i kɛ ye nyɛmimɛ ɔmɛ wawɛɛ. I kɛ ye awenyɛ Dorothy tsuo ba pee Matsɛ Yemi ɔ fiɛɛli. Jamɛ a be ɔ, i ye jeha ekpa pɛ. Ngɛ jeha 1943 ɔ mi ɔ, i ngma ye biɛ ngɛ Teokrase Sɔmɔmi Sukuu ɔ mi. Jamɛ a be ɔ, a je sukuu nɛ ɔ sisi kɛ we.\nBenɛ i ngɛ sɔmɔe kaa blɔ gbalɔ ngɛ jeha 1952 ɔ mi\nWaa kɛ kpokpa nɔ kpehi kɛ kpɔ mi kpehi a yami fiɛ we kulaa. I kaiɔ kpokpa nɔ kpe ko nɛ wa pee ngɛ jeha 1949 ɔ mi ngɛ Sioux Falls, ngɛ South Dakota. Nyɛminyumu Grant Suiter nɛ ba tu munyu nɛ e yi ji “It Is Later Than You Think!” (E Su Haa Pe Bɔ Nɛ O Susu ɔ!) E ma nɔ mi kaa e sa nɛ nihi nɛ a jɔɔ a he nɔ kaa Kristofohi ɔ nɛ a ngɔ a be tsuo kɛ fiɛɛ sane kpakpa nɛ kɔɔ Mawu Matsɛ Yemi ɔ nɛ a to sisi ɔ he. Lɔ ɔ wo mi he wami nɛ i jɔɔ ye he nɔ ha Yehowa. I ha nɛ a baptisi mi ngɛ kpɔ mi kpe nɛ nyɛɛ se nɛ a pee ngɛ Brookings ɔ sisi ngɛ November 12, 1949. Enɛ ɔ he je nɛ wa daa si ngɛ nyu nɛ mi jɔ nɛ i tu he munyu ɔ he ɔ nɛ. Wɔ ni eywiɛ nɛ wa ngɛ mlɛe konɛ a baptisi wɔ ngɛ nyu nɔ́ agbo nɛ a kɛ dade pee ɔ mi.\nLɔ ɔ se ɔ, oti nɛ i kɛ ma ye hɛ mi ji blɔ gbami ní tsumi ɔ. I je blɔ gbami ní tsumi ɔ sisi ngɛ January 1, 1952, be mi nɛ i ye jeha 15. Baiblo ɔ de ke: “Nɔ nɛ kɛ ní leli nyɛɛɔ ɔ, e leɔ ní,” nɛ ní leli fuu ngɛ ye weku ɔ mi nɛ a fĩ yi mi kpɔ nɛ i mwɔ kaa ma pee blɔ gbalɔ ɔ se. (Abɛ 13:20) Ye tsɛko nɛ a tsɛɛ lɛ ke Julius nɛ e ye jeha 60 ji nɔ nɛ i kɛ lɛ pɔɔ fiɛɛmi yami. E ngɛ mi kaa e wa pe mi kulaa mohu lɛɛ, se wa bua jɔɔ ke wa pee kake kɛ ya fiɛɛmi. E ngɛ níhi a si kpami fuu, nɛ i kase níhi fuu kɛ je e ngɔ. E kɛ we nɛ ye awenyɛ Dorothy hu ba pee blɔ gbalɔ.\nKPƆ MI NƆ HYƐLI YE BUA MI\nBenɛ i ji niheyo ɔ, ye papaa ha nɛ kpɔ mi nɔ hyɛli fuu kɛ a yihi ba toɔ wa we ɔ mi. Kpɔ mi nɔ hyɛlɔ nɛ ji Jesse Cantwell kɛ e yo Lynn ye bua mi wawɛɛ. A wo mi he wami wawɛɛ, nɛ lɔ ɔ hu piɛɛ he nɛ i mwɔ ye yi mi kpɔ kaa ma sɔmɔ kaa blɔ gbalɔ ɔ nɛ. A susuɔ ye he wawɛɛ, nɛ enɛ ɔ ye bua mi nɛ i ngɔ Mawu jami mi otihi kɛ ma ye hɛ mi. Ke a ngɛ asafohi nɛ a kɛ he nɛ wa ngɛ ɔ kɛ we ɔ sɔmɔe ɔ, a haa nɛ i ba piɛɔ a he kɛ yaa fiɛɛmi. Enɛ ɔ woɔ mi he wami, nɛ ye bua jɔɔ wawɛɛ!\nPee se ɔ, kpɔ mi nɔ hyɛlɔ nɛ ji Bud Miller kɛ e yo Joan hu ba sɔmɔ wɔ. Jamɛ a be ɔ, i ye jeha 18, nɛ kuu ko nɛ hlaa nihi nɛ a sɔmɔɔ kaa ta buli ɔ ngɛ ye nɔ nyɛe konɛ ma sɔmɔ kaa ta bulɔ. Kuu nɛ ɔ ngɛ hlae nɛ ma tsu ní tsumi ko nɛ i le kaa e teɔ si kɛ woɔ Yesu fami nɛ e fã e se nyɛɛli kaa a kɛ a he ko wo ma kudɔmi sanehi a mi ɔ. Se i suɔ kaa ma fiɛɛ Matsɛ Yemi ɔ he sane kpakpa a. (Yoh. 15:19) I kpa kuu ɔ nɛ a ye ye sane ɔ pɛɛ kaa a bu mi kaa sane kpakpa fiɛɛlɔ.\nBenɛ Nyɛminyumu Miller de ke e kɛ mi maa ya konɛ ma ya na kuu nɛ hlaa nihi nɛ a sɔmɔɔ kaa ta buli ɔ, ye bua jɔ wawɛɛ. Nyɛminyumu Miller ji nɔ ko nɛ ngɛ kã, nɛ e yi nɔ hɛ mi gbeye. E le Ngmami ɔ mi saminya hulɔ. Enɛ ɔ ha nɛ i ná kã wawɛɛ! Benɛ i kɛ Nyɛminyumu Miller ya a, a bu wɔ tue, nɛ ngɛ jeha 1954 ɔ mi ɔ, a kplɛɛ ye nɔ kaa sane kpakpa fiɛɛlɔ. Lɔ ɔ bli blɔ kɛ ha mi nɛ i nyɛ nɛ i su teokrase oti kpa ko hu he.\nBenɛ i ya Betel kɛ we, nɛ́ i daa si ngɛ lɔle ko nɛ a kɛ tsuɔ ní ngɛ ngmɔ ɔ mi ɔ he\nLɔ ɔ se ɔ, e kɛ we nɛ a fɔ mi nine kaa ma ba sɔmɔ ngɛ Betel. Jamɛ a be ɔ mi ɔ, biɛ nɛ a kɛ tsɛɛ Betel nɛ ɔ ji Watchtower Farm (Watchtower Ngmɔ), nɛ e ngɛ Staten Island ngɛ New York. E ji he blɔ nɛ i ná kaa ma sɔmɔ ngɛ lejɛ ɔ maa pee jeha etɛ. Enɛ ɔ ha nɛ i ná níhi a si kpamihi nɛ a ngɛ bua jɔmi wawɛɛ, ejakaa i kɛ ní leli fuu tsu ní.\nSƆMƆMI NGƐ BETHEL\nI kɛ Nyɛminyumu Franz ngɛ WBBR\nHleedio tesia nɛ ji WBBR ɔ hu ngɛ he nɛ i ya sɔmɔ ngɛ ɔ, ngɛ Staten Island ɔ. Yehowa Odasefohi ji nihi nɛ a kɛ hleedio tesia nɛ ɔ tsu ní kɛ je jeha 1924 ɔ mi kɛ ya si jeha 1957 ɔ mi. A haa nɛ nihi nɛ a sɔmɔɔ ngɛ Betel ɔ a kpɛti nihi 15 aloo 20 pɛ ya tsuɔ ní ngɛ ngmɔ ɔ mi. Wa kpɛti nihi fuu ji nihewi kɛ yihewi, nɛ wa be níhi a si kpami tsɔ hulɔ. Se Nyɛminyumu ko nɛ a tsɛɛ lɛ ke Eldon Woodworth nɛ e piɛɛ nihi nɛ a pɔ mɛ nu ɔ a he ɔ piɛɛ wa he. E ha nɛ wa na heii kaa e ji ní lelɔ niinɛ. E ngɛ kaa wa tsɛ, nɛ e susuɔ wa he. Be komɛ ɔ, ke mluku nɛ wa yi ɔ ha nɛ haomi ko ba waa kɛ wa nyɛmimɛ wa kpɛti ɔ, nɔ́ nɛ Nyɛminyumu Woodworth pɔɔ demi ji, “Ke o hyɛ nihi nɛ Nyɔmtsɛ ɔ ngɛ, kɛ nɔ́ nɛ e kɛ mɛ tsu ɔ, e ngɛ nyakpɛ wawɛɛ.”\nHarry Peterson kɛ kã fiɛɛɔ wawɛɛ\nJehanɛ hu ɔ, wa ná he blɔ nɛ waa kɛ Nyɛminyumu Frederick W. Franz hu tsu ní, nɛ e ye bua wɔ wawɛɛ. E le ní wawɛɛ, nɛ e le Ngmami ɔ mi saminya. E ná wa ti nɔ fɛɛ nɔ he deka. Nɔ nɛ hooɔ ní ha wɔ ji Harry Peterson. E he waa ha wɔ kaa wa maa ngɔ e biɛ nitsɛ nɛ ji Papargyropoulos ɔ kɛ tsɛ lɛ, enɛ ɔ he ɔ, wa pɔɔ lɛ tsɛmi ke Peterson. Lɛ hu e piɛɛ nihi nɛ a pɔ mɛ nu ɔ a he, nɛ e bua jɔ fiɛɛmi ní tsumi ɔ he wawɛɛ. Nyɛminyumu Peterson tsu ní tsumi nɛ a kɛ wo e dɛ ngɛ Betel ɔ he ní saminya, se loloolo ɔ, e kɛ fiɛɛmi ní tsumi ɔ fiɛ we. Daa nyɔhiɔ ɔ, e haa wa womi tɛtlɛɛ ɔmɛ lafahi abɔ. E le Ngmami ɔ mi saminya hulɔ, enɛ ɔ he ɔ, e nyɛ nɛ e ha sanehi nɛ wa bi lɛ ɔ fuu a heto.\nNYƐMIMƐ YIHI NƐ A NGƐ NILE YE BUA MI\nA ngɔɔ ní nɛ a kpaa ngɛ ngmɔ ɔ nɔ ɔ kɛ woɔ tɔhi a mi. Daa jeha a, a ngɔɔ tso yiblii kɛ ba nɛ a kɛ hooɔ ní kɛ woɔ tɔhi maa pee 45,000 mi kɛ ya haa Betel weku ɔ. I kɛ nyɛmiyo ko nɛ le ní wawɛɛ nɛ a tsɛɛ lɛ ke Etta Huth tsu ní. Lɛ ji nɔ nɛ e tsɔɔ bɔ nɛ a pee niye ní ɔ ha loko a kɛ woɔ tɔhi a mi. Ke be su nɛ a kɛ niye ní maa wo tɔhi a mi ɔ, nyɛmimɛ jeɔ he slɔɔtohi ba yeɔ bua, nɛ Etta toɔ ní tsumi ɔ he blɔ nya. E ngɛ mi kaa Etta le ní tsumi nɛ ɔ wawɛɛ mohu lɛɛ, se e baa e he si kɛ haa nyɛmimɛ nyumuhi nɛ a ngɛ ngmɔ ɔ nɔ hyɛe ɔ. Akɛnɛ e baa e he si kɛ haa teokrase blɔ tsɔɔmi he je ɔ, i naa lɛ kaa e ji nɔ ko nɛ e peeɔ nɔ hyɛmi nɔ́ kpakpa.\nI kɛ Angela kɛ Etta Huth\nAngela Romano ji yihewi nɛ ba yeɔ bua konɛ a kɛ niye ní nɛ wo tɔhi a mi ɔ a kpɛti nɔ kake. Etta ye bua lɛ benɛ e ba pɛtɛ anɔkuale ɔ he ɔ. Enɛ ɔ he ɔ, i kɛ Angela nɛ lɛ hu e ji ní lelɔ ɔ kpe benɛ i ngɛ sɔmɔe ngɛ Betel ɔ, nɛ i kɛ lɛ hi si maa pee jeha 58 ji nɛ ɔ. I kɛ Angie sɛ gba si himi mi ngɛ April 1958 ɔ mi, nɛ waa kɛ bua jɔmi tsu sɔmɔmi ní tsumi slɔɔtohi. Ngɛ jehahi tsuo nɛ waa kɛ hi si ɔ mi ɔ, wa gba a ngɔ saminya, ejakaa Angie yeɔ Yehowa anɔkuale wawɛɛ. Ma nyɛ ma ngɔ ye hɛ kɛ fɔ e nɔ ngɛ ka fɛɛ ka nɛ waa kɛ maa kpe ɔ mi.\nMA SE SANE KPAKPA FIƐƐMI KƐ KPƆ MI NƆ HYƐMI NÍ TSUMI Ɔ\nBenɛ a jua WBBR hleedio tesia nɛ ngɛ Staten Island ɔ ngɛ jeha 1957 ɔ mi ɔ, i ya tsu ní ngɛ Brooklyn Betel ɔ be bɔɔ ko. Pee se ɔ, i kɛ Angie sɛ gba si himi mi, enɛ ɔ he ɔ, i je Betel, nɛ waa kɛ jeha etɛ nɛ nyɛɛ se ɔ sɔmɔ kaa blɔ gbali ngɛ Staten Island. I kɛ be bɔɔ tsu ní ha nihi nɛ a he WBBR hleedio tesia a. Pee se ɔ, a tsɛ hleedio tesia nɛ ɔ ke WPOW.\nI kɛ Angie wa fia wa pɛɛ si kaa wa maa pee wa si himi kpokploo, konɛ wa nyɛ nɛ wa sɔmɔ ngɛ he tsuaa he nɛ wa he maa hia ngɛ. Enɛ ɔ he ɔ, ngɛ jeha 1961 ɔ mi ɔ, a ha nɛ wa ya sɔmɔ kaa blɔ gbali klɛdɛɛ ngɛ Falls City ngɛ Nebraska. Se benɛ wa ya su lejɛ ɔ, e kɛ we nɛ a fɔ wɔ nine kaa waa ya Matsɛ Yemi Sɔmɔmi Sukuu nɛ a maa pee ngɛ South Lansing, ngɛ New York ɔ eko. Jamɛ a be ɔ, a kɛ nyɔhiɔ kake nɛ yaa sukuu nɛ ɔ. Wa bua jɔ sukuu ɔ he, nɛ wa ngɛ blɔ hyɛe kaa a ma ha nɛ waa kpale ya sɔmɔ ngɛ Nebraska. Enɛ ɔ he ɔ, benɛ a de wɔ ke wa ya sɔmɔ kaa ma se sane kpakpa fiɛɛli ngɛ Cambodia a, e pee wɔ nyakpɛ! Ma nɛ ɔ ngɛ fɛu saminya, nɛ e ngɛ Asia woyi je, ngɛ puje he. Benɛ wa ya lejɛ ɔ, níhi nɛ wa na, níhi nɛ wa nu, kɛ níhi a he via nɛ wa nu ɔ je kpá kulaa ngɛ níhi nɛ wa le ɔmɛ a he. Wa suɔ kaa wa ma bɔni sane kpakpa a fiɛɛmi ngɛ lejɛ ɔ amlɔ nɔuu.\nSe ma kudɔmi sane ha nɛ níhi tsake ngɛ lejɛ ɔ, enɛ ɔ he ɔ, e he ba hia nɛ waa hia kɛ ho Vietnam Woyi je ya. Aywilɛho sane ji kaa jeha enyɔ se ɔ, i ba nu hiɔ ko nɛ nya wa, lɔ ɔ he ɔ, a wo wɔ he wami kaa waa kpale kɛ ho wa ma a mi ya. E he be loko i kpale ná nɔmlɔ tso mi he wami, nɛ benɛ i ná he wami pɛ ɔ, i je be tsuo sɔmɔmi ní tsumi ɔ sisi ekohu.\nI kɛ Angela ngɛ jeha 1975 ɔ mi be mi nɛ a ma wɔ munyu bimi ngɛ tiivi nɔ\nNgɛ March 1965 ɔ mi ɔ, wa ná he blɔ kaa wa ma ya sɔmɔ asafohi. I kɛ ye yo Angie ngɔ jeha 33 kɛ sɔmɔ ngɛ kpɔ mi nɔ hyɛmi kɛ kpokpa nɔ hyɛmi ní tsumi ɔ mi, nɛ i ye bua nɛ a to kpehi a he blɔ nya. Ye bua jɔɔ wa kpokpa nɔ kpe ɔmɛ a he wawɛɛ, enɛ ɔ he ɔ, ke i ye bua kɛ to kpe nɛ ɔmɛ a he blɔ nya a, ye bua jɔɔ wawɛɛ. Waa kɛ jeha komɛ sɔmɔ asafohi nɛ a ngɛ New York City ɔ, nɛ wa ye bua kɛ to kpokpa nɔ kpehi fuu a he blɔ nya ngɛ Yankee Fiɛmi He ɔ.\nWA KPALE YA SƆMƆ NGƐ BETEL, NƐ I TSƆƆ NÍ NGƐ TEOKRASE SUKUUHI A MI\nKaa bɔ nɛ e ji ngɛ nihi fuu nɛ a kɛ a he wo be tsuo sɔmɔmi ní tsumi ɔ mi ɔ a blɔ fami ɔ, a ha i kɛ Angie ní tsumi ehehi. Ekomɛ ngɛ bua jɔmi wawɛɛ, nɛ ekomɛ hu be gbɔjɔɔ. Kaa nɔ hyɛmi nɔ́ ɔ, ngɛ jeha 1995 ɔ mi ɔ, a ha nɛ i ya tsɔɔ ní ngɛ Sɔmɔli A Tsɔsemi Sukuu ɔ mi. Jeha etɛ se ɔ, a fɔ wɔ nine kaa wa ba sɔmɔ ngɛ Betel. Ye bua jɔ wawɛɛ kaa ngɛ jeha 40 se ɔ i kpale ba sɔmɔ ngɛ he nɛ i je be tsuo sɔmɔmi ní tsumi klɛdɛɛ ɔ sisi ngɛ ɔ. I kɛ be bɔɔ sɔmɔ ngɛ Ní Tsumi He Nɛ Hyɛɛ Sɔmɔmi Ní Tsumi ɔ Nɔ ɔ, nɛ i tsɔɔ ní ngɛ teokrase sukuu slɔɔtohi a mi hulɔ. Ngɛ jeha 2007 ɔ mi ɔ, Blɔ Tsɔɔmi Ajla Toli ɔmɛ to Ní Tsumi He Nɛ Toɔ Teokrase Sukuuhi A He Blɔ Nya a sisi konɛ e to sukuuhi nɛ a peeɔ ngɛ Betel ɔ a he blɔ nya. I ná he blɔ nɛ i kɛ jeha bɔɔ ko sɔmɔ kaa ní tsumi he nɛ ɔ nɔ hyɛlɔ.\nLigbi etɛ nɛ ɔ, a pee tsakemihi fuu ngɛ teokrase tsɔsemi sukuu ɔmɛ a mi. A je Asafo Mi Nikɔtɔmahi A Sukuu ɔ sisi ngɛ jeha 2008 ɔ mi. Ngɛ jeha enyɔ nɛ nyɛɛ se ɔ mi ɔ, a tsɔse nikɔtɔmahi nɛ a he hiɛ pe 12,000 ngɛ Patterson kɛ Brooklyn Betel ɔ. Loloolo ɔ, a ngɛ sukuu nɛ ɔ pee ngɛ he slɔɔtohi, nɛ a tsɔse nihi fuu konɛ a tsɔɔ ní ngɛ sukuu nɛ ɔmɛ a mi. Ngɛ jeha 2010 mi ɔ, a tsake biɛ nɛ a kɛ tsɛɛ Sɔmɔli A Tsɔsemi Sukuu ɔ, nɛ a tsɛɛ lɛ ke Baiblo Sukuu Kɛ Ha Nyumuhi Nɛ A Sɛ We Gba Si Himi Mi, nɛ a pee sukuu ehe ko nɛ a tsɛɛ lɛ ke Baiblo Sukuu Kɛ Ha Nihi Nɛ A Sɛ Gba Si Himi Mi.\nNgɛ September 2015 ɔ mi ɔ, a bla sukuu enyɔ nɛ ɔmɛ ngɔ pee kake, nɛ a tsɛɛ lɛ ke Sukuu Kɛ Ha Matsɛ Yemi Sane Kpakpa Fiɛɛli. Nyɛmimɛ nyumuhi kɛ yihi nɛ a sɛ gba si himi mi, kɛ nihi nɛ a sɛ we gba si himi mi tsuo ma nyɛ maa ya sukuu nɛ ɔ eko. Benɛ nihi fuu nɛ a ngɛ je kɛ wɛ ɔ nu kaa a maa pee sukuu nɛ ɔ eko ngɛ asafo ɔ ní tsumi kɔnihi fuu ɔ, a bua jɔ wawɛɛ. E ji bua jɔmi kaa nihi fuu ma ná he blɔ kɛ ya sukuu nɛ ɔ eko. Ye bua jɔ kaa i ná he blɔ nɛ i kɛ nihi fuu nɛ a ngɔ a he kɛ ha konɛ a ná tsɔsemi nɛ ɔ he se ɔ kpe.\nKe i kai bɔ nɛ ye si himi ngɛ ha loko a baptisi mi ngɛ nyu nɔ́ ngua a mi kɛ ba si mwɔnɛ ɔ, i naa Yehowa si daa kaa e ha nɛ i ná he blɔ nɛ i kɛ ní leli bɔ, nɛ a ye bua mi. Tsa pi mɛ tsuo ji ye juami bi, nɛ e slo he nɛ a tsɔse nɔ tsuaa nɔ ngɛ. Se a ní peepee kɛ bɔ nɛ a baa a je mi ha a tsɔɔ kaa a suɔ Yehowa wawɛɛ. Ní leli fuu ngɛ Yehowa asafo ɔ mi nɛ waa kɛ mɛ ma nyɛ maa bɔ. I pee jã nɛ i ná he se.\nYe bua jɔɔ ke i kɛ sukuu bi nɛ a je ma slɔɔtohi a nɔ ɔ kpe


Ajie Kɛjɛ Wɔnitoohe\nBeni Charlotte White ni eji be fɛɛ sɔɔlɔ lɛ yashɛ Louisville, yɛ Kentucky, yɛ U.S.A. lɛ, no mli lɛ eegbala pɔtomanto ni shwiili yɛ shishi, ni eha mɛi pii ajwɛŋmɔ ba enɔ.\nNAKAI afi lɛ ji afi 1908, ni Nyɛmiyoo White kɛ pɔtomanto henɔ hee ni ehiɛ ni atsɛɔ lɛ “Dawn-Mobile” lɛ gbala maŋbii lɛ fɛɛ ajwɛŋmɔ kɛba enɔ. Ewie akɛ: “Mɛi pii wie he, ni eha mɛi ajwɛŋmɔ ba minɔ.”\nBiblia Kaselɔi, taakɛ atsɛɔ Yehowa Odasefoi yɛ nakai beaŋ lɛ, na akɛ ehe miihia ni amɛgba mɛi krokomɛi anɔkwalei ni nɔ bɛ ni amɛbɔ mɔdɛŋ amɛkase kɛjɛ Ŋmalɛi lɛ amli lɛ. Mɛi babaoo ná Biblia mli nilee kɛjɛ wolokpoi ni ji Millennial Dawn (ni atsɛ lɛ yɛ sɛɛ mli akɛ Studies in the Scriptures) lɛ mli. Kristofoi lɛ ateŋ mɛi ni yɔɔ he miishɛɛ akɛ amɛaafã gbɛ, ni yɔɔ nyɛmɔ hu lɛ, fã gbɛ kɛtee hei srɔtoi—maji kɛ akrowai amli—ni amɛkɛ nɛkɛ woji nɛɛ yaha mɛi krokomɛi hu ni yɔɔ he miishɛɛ akɛ amɛaakane lɛ.\nYɛ afi 1908 mli lɛ, Nyɛmiyoo White kɛ Maŋtsɛyeli jajelɔi krokomɛi ni yɔɔ ekãa lɛ hɔ̃ɔ wolo lɛ kpoi ekpaa ni akɛ mama eha sɛɛ ni afee fɛɛ ekome lɛ U.S. dɔla 1.65. Yɛ nɔ najiaŋ ni amɛkɛ Dawn woji lɛ aaaha shiatsɛmɛi lɛ nɔŋŋ lɛ, amɛhaa amɛshɛɔ koni amɛkɛyaha amɛ yɛ sɛɛ mli—bei pii lɛ yɛ gbi ni awoɔ nitsulɔi anyɔmɔ lɛ nɔ—koni amɛha shika fioo kɛha wolo lɛ kalamɔ lɛ. Nuu ko ni teɔ shi ewoɔ wɔ lɛ wie eshi shika bibioo ni mɛi kɛyeɔ too kɛ́ amɛnine shɛ wolo lɛ nɔ lɛ!\nNyɛmi yoo ko ni atsɛɔ lɛ Malinda Keefer kaiɔ akɛ yɛ otsi pɛ mli lɛ woji ni mɛi biɔ ni abaha amɛ lɛ baanyɛ ashɛ ohai enyɔ kɛmiimɔ ohai etɛ. Shi bɔ ni mɛi ná wolo lɛ he miishɛɛ waa lɛ hu kɛ naagba ko ba. Wolo lɛ kpo ni ji ekpaa lɛ pɛ hiɛ baafai 740 sɔŋŋ! Buu-Mɔɔ lɛ po wie he akɛ, “Woji nyɔŋmai enumɔ lɛ tsiimɔ shɛɔ kilogram 18,” ni enɛ ha woji lɛ kɛhamɔ bafee “jatsu diɛŋtsɛ,” titri lɛ kɛha nyɛmimɛi yei.\nBɔni afee ni nyɛmimɛi lɛ anyɛ amɛkɛ Dawn woji lɛ aha lɛ, Nyɛminuu James Cole fee shwiili ko kɛ etai enyɔ ni anyɛɔ akotaa, ní abaanyɛ akɛ pɔtomanto ama nɔ. Agbɛnɛ ehe ehiaaa ni ahiɛ woji kɛ adekai dɔŋŋ, no hewɔ lɛ mɔ ni fee shwiili lɛ diɛŋtsɛ wie akɛ: “Mikɔji tseee dɔŋŋ.” Ejie shwiili hee nɛɛ kpo yɛ afi 1908 Biblia Kaselɔi akpokpaa wulu nɔ kpee ni afee yɛ Cincinnati, yɛ Ohio lɛ shishi, ni toibolɔi lɛ nya he waa. Aŋma “Dawn-Mobile” yɛ dade ni akɛbele shwiili lɛ teŋ lɛ naabui enyɔ lɛ nɔ, akɛni Millennial Dawn wolokpoi lɛ ji jatsu titri ni akɛwoɔ lɛ hewɔ. Nyɛmimɛi kɛ be fioo pɛ kase bɔ ni akɛ nine kome tsiɔ shwiili lɛ, ni no ha amɛnyɛ amɛkɛ woji babaoo yaha mɛi yɛ be kome mli. Abaanyɛ awo baagi lɛ nɔ loo aha eba shi, ni abaanyɛ atsi kɛnyiɛ gbɛjegbɛi ni kootaa bɛ nɔ lɛ po anɔ. Kɛ́ ashiɛ agbe naa lɛ, abaanyɛ adɔrɔ shwiili lɛ akpɛtɛ pɔtomanto lɛ koŋ beni mɔ lɛ miinyiɛ kɛmiiya shĩa, loo eyaawo tsɔne kɛya.\nNyɛmimɛi yei fɛɛ ni yɔɔ be fɛɛ sɔɔmɔ lɛ mli lɛ nine baanyɛ ashɛ “Dawn-Mobile” lɛ eko nɔ yaka. Shi bɔ ni ahɔɔ lɛ ji U.S. dɔlai 2.50. Nyɛmiyoo Keefer ni ehe mfoniri yɔɔ biɛ lɛ he basa yɛ “Dawn-Mobile” lɛ kɛnitsumɔ mli aahu akɛ, enyɛɔ ekɛ enine kome tsiɔ pɔtomanto ni eyi obɔ kɛ woji, ni ekɛ enine kroko lɛ tsotsoroɔ baagi kroko ni woji yɛ mli. Ená mɛi babaoo ni yɔɔ wiemɔ lɛ he miishɛɛ yɛ maŋ ko ni atsaa kootaa yɛ mli yɛ Pennsylvania, yɛ U.S.A., ni etsɔɔ briji ko ni yɔɔ jɛmɛ lɛ nɔ kɛyaa kɛbaa shii etɛ loo shii ejwɛ yɛ woji ajaramɔ gbi lɛ nɔ.\nYɛ afi 1980 afii lɛ naagbee gbɛ lɛ, kɔɔyɔŋ lɛlɛ kudɔlɔ ko fee baagi ni tai yɔɔ shishi ni ebu waa ŋmɛnɛ yɛ kɔɔyɔŋ lɛjiadaamɔhei kɛ maŋtiasei amli hei krokomɛi lɛ. Shi aaafee afii 100 ni eho nɛ lɛ, eeenyɛ efee akɛ Biblia Kaselɔi ni yɔɔ ekãa lɛ nya bɔ ni “Dawn-Mobile” lɛ ni amɛtsi kɛtee kɛba beni amɛgbɛɔ Biblia mli anɔkwalei lɛ amɛshwãa lɛ gbala mɛi ajwɛŋmɔ kɛba amɛnɔ lɛ he waa.\nNyɛmiyoo Keefer tsɔɔ briji ko nɔ kɛyaa kɛbaa shii etɛ loo shii ejwɛ yɛ woji ajaramɔ gbi lɛ nɔ\nEtsu naagba ni yɔɔ “Dawn” woji lɛ jaa lɛ he lɛ he nii


KANEMƆ YƐ Afrikaans Albania Amharic Arabic Armenia Armenia (West) Bicol Blɔfo Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Colombia Mumuii Awiemɔ Croatia Czech Denmark Dutch Estonia Ewe Finland French Ga Georgia Germany Greenland Haitian Creole Hela Hiligaynon Hungary Igbo Iloko Indonesia Italia Japan Kinyarwanda Kirghiz Korea Kwanyama Latvia Lingala Lithuania Malagasy Malay Mizo Moore Myanmar Ndebele Ndonga Norway Nzema Ossetia Pangasinan Poland Portuguese (Brazil) Quechua (Ayacucho) Quechua (Bolivia) Rarotongan Romania Russia Russia Mumuii Awiemɔ Samoa Sepedi Serbian (Cyrillic) Sesotho (Lesotho) Setswana Shona Silozi Slovak Slovenia Spania Swahili Swati Sweden Tagalog Tatar Thailand Tsonga Turkey Twi Ukrain Urdu Venda Vietnam Zulu\n‘Ooofee nɔbatsɛ kɛ hiɛshikalɔ.’—YOSH. 1:8.\nMɛɛ gbɛ nɔ Salomo ye omanye?\nMɛɛ gbɛ nɔ abaanyɛ akɛɛ akɛ Paulo ye omanye lɛɛlɛŋ?\nMɛni obaafee koni oye omanye kɛya naanɔ?\n1, 2. (a) Te mɛi pii buɔ omanyeyeli amɛhaa tɛŋŋ? (b) Te ooofee tɛŋŋ ona bɔ ni obuɔ omanyeyeli ohaa lɛ?\nKƐ́ AKƐƐ mɔ ko eye omanye yɛ shihilɛ mli lɛ, te atsɔɔ tɛŋŋ? Kɛ́ obi mɛi sane nɛɛ, obaana akɛ esoro hetoo ni mɔ fɛɛ mɔ baaha. Akɛ nɔkwɛmɔnɔ lɛ, mɛi pii buɔ mɔ ni ená nii waa loo mɔ ni yɔɔ hegbɛ wulu yɛ nitsumɔ mli loo mɔ ni etee skul kɛshɛ shɔŋŋ lɛ akɛ eye omanye. Yɛ mɛi krokomɛi hu agbɛfaŋ lɛ, kɛ́ mɔ ko kɛ ewekumɛi, loo enanemɛi, loo enitsumɔŋbii yeɔ jogbaŋŋ lɛ, no tsɔɔ akɛ eye omanye. Nyɔŋmɔjalɔ hu baanyɛ adamɔ sɔɔmɔ hegbɛ ni mɔ ko yɔɔ yɛ asafo lɛ mli loo nibii ni etsu yɛ shiɛmɔ nitsumɔ lɛ mli lɛ nɔ ekɛɛ akɛ mɔ lɛ eye omanye.\n2 Bɔni afee ni onyɛ ona mɔ ni osusuɔ akɛ eye omanye lɛ, obaanyɛ oŋmala mɛi fioo komɛi ni tamɔ nakai lɛ agbɛ́i—mɛi ni osumɔɔ amɛsane ni obuɔ amɛ waa. Mɛni sa kadimɔ waa yɛ amɛ fɛɛ amɛhe? Ani amɛyɛ nii waa aloo amɛhe gbɛ́i? Ani amɛyɛ hegbɛ wulu ko? Bɔ ni obaaha hetoo oha lɛ baatsɔɔ nɔ ni yɔɔ otsui mli, ni ebaaná yiŋ ni okpɛɔ kɛ otii ni okɛmamɔɔ ohiɛ yɛ shihilɛ mli lɛ anɔ hewalɛ.—Luka 6:45.\n3. (a) Mɛni akɛɛ Yoshua afee koni eye omanye yɛ shihilɛ mli? (b) Mɛni he wɔbaasusu?\n3 Nɔ ni he hiaa fe fɛɛ ji bɔ ni Yehowa naa omanyeyeli ehaa, ejaakɛ ehiɛ duromɔ ni wɔɔná lɛ ji nɔ ni baaha wɔná naanɔ wala. Beni Yehowa kɛ nitsumɔ ni tsii wo Yoshua dɛŋ akɛ enyiɛ Israelbii lɛ ahiɛ kɛya Shiwoo Shikpɔŋ lɛ nɔ lɛ, ekɛɛ lɛ ni ekane Mose Mla lɛ “nyɔɔŋ kɛ shwane,” koni ebɔ mɔdɛŋ ni eye nɔ ni aŋma yɛ mli lɛ nɔ. Nyɔŋmɔ kɛɛ lɛ akɛ: “No aaaha ofee nɔbatsɛ kɛ hiɛshikalɔ.” (Yosh. 1:7, 8) Ni taakɛ ole lɛ, Yoshua ye omanye loo etsɔ nɔbatsɛ lɛɛlɛŋ. Ni wɔ hu? Te wɔɔfee tɛŋŋ wɔna akɛ wɔbuɔ omanyeyeli taakɛ Nyɔŋmɔ buɔ lɛ lɛ? Ha wɔsusu hii enyɔ komɛi ni atsĩ amɛtã yɛ Biblia lɛ mli lɛ ahe wɔkwɛ.\nANI SALOMO YE OMANYE YƐ SHIHILƐ MLI?\n4. Mɛni hewɔ abaanyɛ akɛɛ akɛ Salomo ye omanye lɛ?\n4 Salomo ye omanye waa yɛ gbɛi pii anɔ. Mɛni hewɔ wɔkɛɔ nakai? Ejaakɛ eshe Yehowa gbeyei, ni ebo lɛ toi afii babaoo, ni Yehowa jɔɔ lɛ waa. Kaimɔ akɛ, beni Yehowa kɛɛ Salomo akɛ ebi lɛ nɔ ni esumɔɔ lɛ, maŋtsɛ lɛ bi ni aha lɛ nilee ni ekɛkudɔ ewebii lɛ. Enɛ hewɔ lɛ, Nyɔŋmɔ duro lɛ nilee kɛ ninamɔ fɛɛ. (Nyɛkanea 1 Maŋtsɛmɛi 3:10-14.) Enilee lɛ “fe bokagbɛ bii lɛ fɛɛ anilee kɛ Mizraim nilee fɛɛ.” Salomo gbɛ́i jije “yɛ jeŋmaji lɛ fɛɛ mli kɛkpe.” (1 Maŋ. 5:10, 11) Yɛ ninamɔ gbɛfaŋ hu lɛ, shika tsuru ni enáa daa afi lɛ tsiimɔ ji tɔn 25, ni ŋmɛnɛ lɛ efe Amerika dɔlai akpekpe toi akpe kome! (2 Kron. 9:13) Ekɛ maji krokomɛi shara jogbaŋŋ, ni ele tsumaa kɛ jarayeli he saji waa. Beni Salomo tee nɔ eye Nyɔŋmɔ anɔkwa lɛ, eye omanye.—2 Kron. 9:22-24.\n5. Mɛni Salomo wie yɛ mɛi ni Nyɔŋmɔ naa amɛ akɛ amɛye omanye lɛ ahe?\n5 Nɔ ni Salomo ŋma yɛ Jajelɔ wolo lɛ mli lɛ haa wɔnaa faŋŋ akɛ, esusuuu akɛ niiatsɛmɛi kɛ odehei pɛ baanyɛ aye omanye ni amɛná miishɛɛ. Eŋma akɛ: “Miyoo akɛ nɔ ko nɔ ko bɛ ni hi ha amɛ fe nɔ ni amɛmii aaashɛ amɛhe ni amɛaafee ekpakpa yɛ amɛwala be lɛ mli. Ni asaŋ miyoo akɛ, kɛ́ gbɔmɔ fɛɛ gbɔmɔ aaaye ni enu, ni eye nii kpakpai amli ŋɔɔmɔ yɛ edeŋmegbomɔ fɛɛ mli lɛ, Nyɔŋmɔ nikeenii ni.” (Jaj. 3:12, 13) Ni eyɔse hu akɛ, miishɛɛ ni tamɔ nɛkɛ ni mɔ ko ni wekukpaa kpakpa yɔɔ ekɛ Nyɔŋmɔ teŋ lɛ aaaná lɛ sa jogbaŋŋ. Belɛ, eja jogbaŋŋ akɛ Salomo wie akɛ: “Nyɛhaa wɔboa saji lɛ fɛɛ naagbee toi: She Nyɔŋmɔ gbeyei ni oye ekitai lɛ anɔ! Shi enɛ ji gbɔmɛi fɛɛ agbɛnaa.”—Jaj. 12:13.\n6. Mɛni wɔkaseɔ kɛjɛɔ Salomo nɔkwɛmɔnɔ lɛ mli yɛ bɔ ni esa akɛ wɔbu omanyeyeli wɔha lɛ he?\n6 Salomo she Nyɔŋmɔ gbeyei afii babaoo. Biblia lɛ kɛɔ akɛ, Salomo “sumɔɔ Yehowa, ni enyiɛɔ etsɛ David akpɔi lɛ amli.” (1 Maŋ. 3:3) Ani obuuu enɛ akɛ eji omanyeyeli diɛŋtsɛ? Yɛ Nyɔŋmɔ gbɛtsɔɔmɔ naa lɛ, Salomo ma sɔlemɔtsu kpeteŋkpele kɛha anɔkwa jamɔ, ni eŋmala Biblia mli woji etɛ. Eyɛ mli akɛ wɔfeŋ nibii ni Salomo fee nɛɛ moŋ, shi nɔkwɛmɔnɔ ni efee beni eyeɔ Nyɔŋmɔ anɔkwa lɛ yeɔ ebuaa wɔ koni wɔna nɔ ni tsɔɔ akɛ mɔ ko eye omanye lɛɛlɛŋ, ni wɔbɔ mɔdɛŋ akɛ wɔ hu wɔbaaye omanye. Enɛ hewɔ lɛ, kaimɔ akɛ, akɛ mumɔ tsirɛ Salomo ni eŋma akɛ, ninamɔ, nilee, gbɛ́ihemɔ, kɛ hewalɛ—nibii ni ŋmɛnɛ lɛ mɛi damɔɔ nɔ amɛkɛɔ akɛ mɔ ko eye omanye lɛ—ji “kɔɔyɔɔ hakumɔ” ko kɛkɛ. Nibii nɛɛ ji “kɔɔyɔɔ hakumɔ” ko kɛkɛ, ejaakɛ amɛhaaa mɔ aná miishɛɛ diɛŋtsɛ. Ani oyɔseko akɛ mɛi ni yɔɔ nii pii lɛ ateŋ mɛi babaoo sumɔɔ ni amɛná babaoo lolo? Ni bei pii lɛ, amɛhaoɔ yɛ nibii ni amɛyɔɔ lɛ ahewɔ. Kɛfata he lɛ, amɛnibii lɛ fɛɛ baayaje mɛi krokomɛi adɛŋ gbi ko kɛ̃.—Nyɛkanea Jajelɔ 2:8-11, 17; 5:9-11.\n7, 8. Mɛni Salomo fee ni tsɔɔ akɛ eyeee anɔkwa kɛyawulaaa shi, ni mɛni jɛ mli kɛba?\n7 Eka shi faŋŋ akɛ ole akɛ Salomo booo Nyɔŋmɔ toi kɛyawulaaa shi. Biblia lɛ kɛɔ akɛ: “Eba mli akɛ, beni Salomo gbɔ lɛ, eŋamɛi lɛ dɔ etsui kɛyanyiɛ nyɔŋmɔi krokomɛi asɛɛ; ni etsui yeee emuu yɛ Yehowa, e-Nyɔŋmɔ lɛ, hiɛ, tamɔ etsɛ David tsui. . . . Salomo fee nɔ ni ji efɔŋ yɛ Yehowa hiɛ.”—1 Maŋ. 11:4-6.\n8 Akɛni nɔ ni Salomo fee lɛ dɔ Yehowa hewɔ lɛ, ekɛɛ Salomo akɛ: “Gbii abɔ ní . . . oyeee mikpaŋmɔ kɛ mikpɔi lɛ ní miwoo lɛ anɔ hewɔ lɛ, shɔ̃ kɛ̃ mashɔ̃ maŋtsɛyeli lɛ yɛ odɛŋ, ni maŋɔha otsulɔ.” (1 Maŋ. 11:11) Mɛɛ mɔbɔ sane po nɛ! Eyɛ mli akɛ Salomo ye omanye yɛ gbɛi pii anɔ moŋ, shi sɛɛ mli efee nibii ni dɔ Yehowa waa. Salomo yeee Nyɔŋmɔ anɔkwa kɛyawulaaa shi, ni tsɔɔ akɛ eyeee omanye lɛɛlɛŋ yɛ shihilɛ mli. Wɔteŋ mɔ fɛɛ mɔ baanyɛ abi ehe akɛ, ‘Ani mitswa mifai shi akɛ mikɛ nɔ ni mikase yɛ Salomo shihilɛ he lɛ baatsu nii koni maye omanye?’\nMƆ KO NI YE OMANYE DIƐŊTSƐ\n9. Yɛ je lɛ susumɔ naa lɛ, ani Paulo ye omanye yɛ shihilɛ mli? Tsɔɔmɔ mli.\n9 Esoro bɔfo Paulo shihilɛ kwraa yɛ Maŋtsɛ Salomo nɔ lɛ he. Jeee maŋtsɛ ji Paulo, aahu ni ekɛ maŋtsɛmɛi aaaye nii. Moŋ lɛ, hɔmɔ ye lɛ, kumai ye lɛ, fɛ̃i ye lɛ, ni enyiɛ yayaiaŋ hu. (2 Kor. 11:24-27) Beni Paulo kpɛlɛ Yesu nɔ akɛ Mesia lɛ, enáaa gbɛnaa ko dɔŋŋ yɛ Yudafoi ajamɔ lɛ mli. Yɛ no najiaŋ lɛ, Yudafoi ajamɔŋ hiɛnyiɛlɔi lɛ nyɛ lɛ. Awo lɛ tsuŋ, ayi lɛ kpãi, ayi lɛ tsei, atswia lɛ tɛi. Paulo wie akɛ ajɛ lɛ kɛ enanemɛi Kristofoi lɛ, awa amɛ yi, ni afite amɛgbɛ́i. Ni ekɛfata he akɛ: “Wɔtsɔmɔ tamɔ je lɛ tumu nɔ nii, mɛi fɛɛ abɛɛmɔ nii [loo jwɛi] kɛbashi be nɛɛ.”—1 Kor. 4:11-13.\n10. Mɛni hewɔ eeenyɛ efee akɛ mɛi susu akɛ Paulo ha hegbɛ ni ená akɛ ebaaye omanye lɛ ŋmɛɛ lɛ lɛ?\n10 Beni bɔfo Paulo ji oblanyo ni no mli lɛ atsɛɔ lɛ Saulo lɛ, etamɔ nɔ ni nɔ fɛɛ nɔ miiya nɔ jogbaŋŋ kɛmiiha lɛ. Akɛni afɔ lɛ awo weku ni eeenyɛ efee akɛ amɛyɛ nii waa mli hewɔ lɛ, atsɔse lɛ yɛ Gamaliel, ni ji tsɔɔlɔ ko ni abuɔ lɛ waa lɛ naji anaa, ni sɛɛ mli lɛ Paulo ŋma akɛ: “Mife mitipɛŋfoi pii yɛ Yudafoi ajamɔ lɛ mli.” (Gal. 1:14) Saulo wieɔ Hebri kɛ Hela fɛɛ, eji Romanyo hu, ni no ha ená hegbɛi krɛdɛi komɛi. Eji etiu je lɛŋ nibii nɛɛ asɛɛ kulɛ, ekolɛ abaabu lɛ waa, ni ebaatsɔ niiatsɛ. Yɛ no najiaŋ lɛ, ekɔ gbɛ ni mɛi krokomɛi—ni ekolɛ ewekumɛi po fata he lɛ—buɔ akɛ nilee bɛ mli. Mɛni hewɔ?\n11. Mɛɛ nibii Paulo ná bulɛ ni mli kwɔ eha, ni mɛni etswa efai shi akɛ ebaafee, ni mɛni hewɔ?\n11 Paulo sumɔɔ Yehowa, ni eesumɔ ni Yehowa akpɛlɛ enɔ moŋ fe ni ebaaná nii babaoo kɛ hegbɛ yɛ je lɛŋ. Beni Paulo ná le anɔkwale lɛ, ebaná bulɛ ni mli kwɔ eha kpɔmɔnɔ lɛ, Kristofoi asɔɔmɔ nitsumɔ lɛ, kɛ wala ni ebaaná yɛ ŋwɛi, ni ji nibii ni je lɛŋ bii babaoo ebuuu kwraa lɛ. Paulo yɔse akɛ Satan etee sane ko shi ni esa akɛ ana naa. Etswa mpoa akɛ ebaanyɛ eha adesai fɛɛ akpa Nyɔŋmɔ sɔɔmɔ. (Hiob 1:9-11; 2:3-5) Paulo tswa efai shi akɛ, ekɔɔɔ he eko jaramɔ shihilɛ ni ekɛbaakpe lɛ, ebaaya nɔ eye Nyɔŋmɔ anɔkwa. Enɛ ji nɔ ko ni je lɛ ebuuu akɛ no tsɔɔ akɛ mɔ ko eye omanye.\n12. Mɛni hewɔ okɛ ohiɛ efɔ̃ Nyɔŋmɔ nɔ lɛ?\n12 Ani otswa ofai shi tamɔ Paulo? Eyɛ mli akɛ ebɛ mlɛo akɛ wɔɔye Yehowa anɔkwa be fɛɛ be moŋ, shi wɔle akɛ no haa ejɔɔ wɔ, ni wɔnáa ehiɛ duromɔ, ni no ji nɔ ni tsɔɔ akɛ wɔye omanye lɛɛlɛŋ. (Abɛi 10:22) Wɔnáa he sɛɛ amrɔ nɛɛ, ni wɔsɛɛ hu wɔbaaná jɔɔmɔi babaoo. (Nyɛkanea Marko 10:29, 30.) No hewɔ lɛ, esaaa akɛ wɔŋɔɔ wɔhiɛ wɔfɔ̃ɔ “nifalɛ ni bɛ shweshweeshwe lɛ nɔ, shi moŋ Nyɔŋmɔ hiɛkalɔ lɛ nɔ, mɔ hu ni ŋɔɔ nibii fɛɛ ehaa wɔ babaoo, akɛ wɔye mli ŋɔɔmɔ lɛ.” Kɛfata he lɛ, esa akɛ ‘wɔbɔ jwetri wɔha wɔhe, ní efee shishitoo kpakpa eha be ni baaba lɛ, koni wɔmɔ anɔkwa wala lɛ mli.’ (1 Tim. 6:17-19) Biɛ afii oha loo afii akpe sɛɛ po lɛ, wɔbaanyɛ wɔkɛ nɔmimaa akɛɛ akɛ, “Mikɔ omanye gbɛ lɛ lɛɛlɛŋ!”\nHE NI OJWETRI YƆƆ LƐ\n13. Mɛɛ ŋaa Yesu wo yɛ jwetri he?\n13 Yesu wie jwetri he akɛ: “Nyɛkabɔa jwetrii nyɛhaa nyɛhe yɛ shikpɔŋ lɛ nɔ, he ni omlɛ̃gɛ̃ kɛ ŋkanale fiteɔ nii ni julɔi gbáa bajuɔ yɛ lɛ. Shi nyɛbɔa jwetrii nyɛhaa nyɛhe yɛ ŋwɛi, he ni omlɛ̃gɛ̃ kɛ ŋkanale fiteee nii ni julɔi gbáaa amɛyajuuu yɛ lɛ. Shi he ni nyɛjwetri yɔɔ lɛ, jɛi nyɛtsui aaahi.”—Mat. 6:19-21.\n14. Mɛni hewɔ nilee bɛ mli akɛ wɔɔtiu je lɛŋ jwetrii lɛ asɛɛ lɛ?\n14 Jeee shika pɛ ji jwetri ni mɔ ko baanyɛ abɔ yɛ shikpɔŋ lɛ nɔ. Yɛ gbɛ ko nɔ lɛ, ekomɛi baanyɛ afee nibii ni Salomo wie he ni je lɛ buɔ akɛ no tsɔɔ omanyeyeli lɛ, tamɔ hiɛnyam, gbɛ́ihemɔ, loo hegbɛnamɔ. Yesu wie nɔ ko ni tamɔ nɔ ni Salomo wie yɛ Jajelɔ wolo lɛ mli lɛ nɔŋŋ akɛ, je lɛŋ jwetrii lɛ asɛɛ etsɛɛɛ. Taakɛ ekolɛ oyɔse lɛ, je lɛŋ jwetrii lɛ fɛɛ baanyɛ afite, ni ebaanyɛ elaaje shwiaa. Woloŋlelɔ kpanaa ko ni atsɛɔ lɛ F. Dale Bruner lɛ wie nɔ ni Yesu wie yɛ jwetrii ahe lɛ he akɛ, ‘hiɛnyam sɛɛ etsɛɛɛ. Mɔ ko baanyɛ ahe gbɛ́i ŋmɛnɛ, shi wɔ benɛ hiɛ ekpa enɔ. Mɔ ko baanyɛ aná shika waa ŋmɛnɛ, shi wɔ lɛ, etsɔ ohiafo. Akɛni Yesu sumɔɔ adesai hewɔ lɛ, ewo amɛ ŋaa yɛ hiɛnyam ni sɛɛ etsɛɛɛ, ni haa mɔ feɔ shwɛm lɛ he.’ Mɔ ni ŋma sane nɛɛ kɛfata he akɛ, gbi fɛɛ gbi lɛ, mɛi ni kɛ amɛhiɛ fɔ̃ɔ shika nɔ lɛ anine nyɛɔ shi, ni Yesu sumɔɔɔ ni ekaselɔi lɛ anine anyɛ shi. Eyɛ mli akɛ mɛi babaoo baakpɛlɛ wiemɔi nɛɛ anɔ moŋ, shi mɛi enyiɛ baakase nii kɛjɛ mli? Ani obaakase nɔ ko kɛjɛ Yesu wiemɔi nɛɛ amli?\n15. Mɛɛ omanyeyeli esa akɛ wɔtiu sɛɛ?\n15 Jamɔŋ hiɛnyiɛlɔi komɛi shiɛɔ akɛ esaaa akɛ mɔ ko bɔɔ mɔdɛŋ akɛ ebaaye omanye yɛ shihilɛ mli. Shi kadimɔ akɛ, Yesu ewieee eshiii mɔdɛŋ ni aaabɔ akɛ abaaye omanye lɛ. Yɛ no najiaŋ lɛ, ewo ekaselɔi lɛ hewalɛ ni amɛbɔ mɔdɛŋ amɛye omanye yɛ gbɛ kroko nɔ, no ji, ni amɛbɔ ‘jwetrii ni fiteee amɛha amɛhe yɛ ŋwɛi.’ Oti ni fe fɛɛ ni esa akɛ wɔkɛma wɔhiɛ ji, ni wɔbɔ mɔdɛŋ wɔye omanye yɛ Yehowa hiɛ. Hɛɛ, Yesu wiemɔi lɛ haa wɔnaa akɛ, wɔ diɛŋtsɛ wɔbaahala nɔ ni wɔsumɔɔ. Shi anɔkwa sane ji akɛ, bei pii lɛ nɔ ni kã wɔtsui nɔ lɛ sɛɛ moŋ wɔbɔɔ mɔdɛŋ akɛ wɔtiu.\n16. Mɛɛ hekɛnɔfɔɔ wɔbaanyɛ wɔná?\n16 Kɛ́ ekã wɔtsui nɔ akɛ wɔfee nɔ ni sa Yehowa hiɛ lɛ, wɔbaanyɛ wɔná nɔmimaa akɛ ebaaha wɔ nibii ni he hiaa wɔ lɛ. Ekolɛ ebaaŋmɛ gbɛ ni hɔmɔ loo kumai aye wɔ taakɛ ebalɛ yɛ bɔfo Paulo gbɛfaŋ lɛ. (1 Kor. 4:11) Fɛɛ sɛɛ lɛ, wɔbaanyɛ wɔmu wɔfɔ Yesu ŋaawoo ni nilee yɔɔ mli nɛɛ nɔ akɛ: “Nyɛkahaoa nyɛhe nyɛkɛa akɛ: Mɛni wɔɔye, aloo mɛni wɔɔnu, mɛni hu wɔɔŋɔha wɔhe? Ejaakɛ nii nɛɛ fɛɛ sɛɛ jeŋmajiaŋbii lɛ diɔ. Shi nyɛtsɛ lɛ ni yɔɔ ŋwɛi lɛ le akɛ nii nɛɛ fɛɛ he miihia nyɛ. Shi [nyɛyaa nɔ] nyɛtaoa Nyɔŋmɔ maŋtsɛyeli lɛ kɛ ejalɛ lɛ tsutsu, ni akɛ nii nɛɛ fɛɛ aaafata he aha nyɛ.”—Mat. 6:31-33.\nFEEMƆ NIBII NI BAAHA OYE OMANYE YƐ NYƆŊMƆ HIƐ\n17, 18. (a) Mɛni tsɔɔ akɛ mɔ ko eye omanye diɛŋtsɛ? (b) Mɛni etsɔɔɔ akɛ mɔ ko eye omanye?\n17 Oti ni esa akɛ wɔkadi nɛ: Jeee nibii ni wɔná loo hegbɛ ni wɔyɔɔ yɛ je lɛ mli lɛ ji nɔ ni tsɔɔ akɛ wɔye omanye diɛŋtsɛ. Kɛfata he lɛ, jeee hegbɛ ko ni mɔ ko yɔɔ yɛ Kristofoi asafo lɛ mli lɛ ni tsɔɔ akɛ eye omanye. Shi jɔɔmɔ ni tamɔ nɛkɛ lɛ haa wɔnaa nɔ ni ebiɔ ni mɔ ko afee koni eye omanye diɛŋtsɛ, no ji Nyɔŋmɔ toi ni aaabo kɛ anɔkwa ni aaaye lɛ lɛ, ejaakɛ ekɛɔ wɔ akɛ: “Nɔ ni eshwɛ ni ataoɔ yɛ tsuji nukpai lɛ adɛŋ ji akɛ, ana amɛteŋ mɔ fɛɛ mɔ akɛ anɔkwafo.” (1 Kor. 4:2) Ni esa akɛ wɔmia wɔhiɛ wɔye anɔkwa daa. Yesu wie akɛ: “Mɔ ni hiɛɔ mli kɛyawulaa shi lɛ, lɛ lɛ aaahere eyiwala.” (Mat. 10:22) Ani okpɛlɛɛɛ nɔ akɛ kɛ́ ahere mɔ ko yiwala lɛ, no tsɔɔ akɛ eye omanye lɛɛlɛŋ?\n18 Kɛ́ ojwɛŋ otii ni awie he yɛ nikasemɔ nɛɛ mli lɛ anɔ lɛ, obaana akɛ hiɛnyam, wolokasemɔ, shika, loo hegbɛ ni mɔ ko yɔɔ lɛ kɛ anɔkwa ni aaaye Nyɔŋmɔ lɛ bɛ tsakpaa ko kwraa; ni nakai nɔŋŋ eji yɛ nilee, hesaa, loo nyɛmɔ ni mɔ ko yɔɔ lɛ gbɛfaŋ. Ekɔɔɔ he eko bɔ ni wɔshihilɛ ji lɛ, wɔbaanyɛ wɔye Nyɔŋmɔ anɔkwa. Nyɔŋmɔ webii ni hi shi yɛ klɛŋklɛŋ afii 100 lɛ mli lɛ ateŋ mɛi komɛi ji niiatsɛmɛi, ni mɛi komɛi hu ji ohiafoi. Ŋaa ni Paulo wo niiatsɛmɛi akɛ “amɛfee ejurɔ, ni amɛtsɔmɔ niiatsɛmɛi yɛ nitsumɔi kpakpai amli, amɛsumɔ nihamɔ, amɛdɛŋ akpɔ” lɛ sa jogbaŋŋ. Niiatsɛmɛi kɛ ohiafoi fɛɛ baanyɛ amɔ “anɔkwa wala lɛ mli.” (1 Tim. 6:17-19, Ga Biblia hee) Nakai nɔŋŋ eji ŋmɛnɛ hu. Wɔ fɛɛ wɔyɛ nɔ kome ni esa akɛ wɔtsu he nii, no ji akɛ: Wɔye anɔkwa daa, ni wɔtsɔmɔ “niiatsɛmɛi yɛ nitsumɔi kpakpai amli.” Kɛ́ wɔfee nakai lɛ, wɔbaaye omanye yɛ wɔ-Bɔlɔ lɛ hiɛ, ni wɔmii baashɛ wɔhe akɛni wɔmiifee nɔ ni sa ehiɛ lɛ hewɔ.—Abɛi 27:11.\n19. Mɛni otswa ofai shi akɛ obaafee koni oye omanye diɛŋtsɛ?\n19 Ekolɛ onyɛŋ ofee nɔ ko yɛ jwɛŋmɔ ni je lɛ hiɛ yɛ ohe lɛ he, shi obaanyɛ otsake susumɔ ni ohiɛ yɛ bɔ ni oshihilɛ ji lɛ he. Ekɔɔɔ he eko bɔ ni oshihilɛ ji lɛ, bɔɔ mɔdɛŋ ni oye anɔkwa. Obaaná he sɛɛ waa. Ná nɔmimaa akɛ Yehowa baajɔɔ bo babaoo—amrɔ nɛɛ kɛ wɔsɛɛ hu. Kaaha ohiɛ kpa nɔ ni Yesu kɛɛ Kristofoi ni afɔ amɛ mu lɛ nɔ kɔkɔɔkɔ. Ekɛɛ akɛ: “Feemɔ anɔkwafo kɛyashi gbele mli, ni mahao wala akekre lɛ.” (Kpoj. 2:10) No ji nɔ ni tsɔɔ akɛ oye omanye lɛɛlɛŋ!\nYɛ adesai ahiɛ lɛ, etamɔ nɔ ni nɔ fɛɛ nɔ miiya nɔ jogbaŋŋ kɛmiiha Saulo\nPaulo ye omanye diɛŋtsɛ


3 Biblia lɛ hãa wɔnaa akɛ hii komɛi ni heɔ Nyɔŋmɔ nɔ amɛyeɔ waa lɛ hu bi saji ni tamɔ nɛkɛ. Akɛ nɔkwɛmɔnɔ lɛ, gbalɔ Habakuk bi Yehowa akɛ: “Mɛni hewɔ ohãa minaa nɔfɔŋfeemɔ? Ni mɛni hewɔ oŋmɛɔ gbɛ ni yiwaa yaa nɔ? Mɛni hewɔ hiɛkpatamɔ kɛ yiwalɛ yɔɔ mihiɛ? Ni mɛni hewɔ béi kɛ naataamɔ efa nɛkɛ?”—Habakuk 1:3.\n4 Yɛ Habakuk 2:2, 3 lɛ, Nyɔŋmɔ hã Habakuk sanebimɔi lɛ ahetoo, ni ewo lɛ shi akɛ ebaahã nibii ahi. Yehowa sumɔɔ gbɔmɛi waa. Biblia lɛ kɛɔ akɛ: ‘Ejwɛŋɔ wɔhe.’ (1 Petro 5:7) Anɔkwa, amanehulu ni mɛi naa lɛ dɔɔ Nyɔŋmɔ kwraa fe wɔ. (Yesaia 55:8, 9) No hewɔ lɛ, hã wɔsusu sanebimɔ ni nyiɛ sɛɛ nɛɛ he, no ji, Mɛni hewɔ mɛi naa amanehulu nɛkɛ?\n5 Bei pii lɛ, osɔfoi kɛ jamɔŋ hiɛnyiɛlɔi lɛ kɛɔ akɛ Nyɔŋmɔ sumɔɔ akɛ mɛi ana amanehulu. Amɛteŋ mɛi komɛi kɛɔ akɛ, awerɛho saji kɛ osharai krokomɛi ni baa mɛi anɔ lɛ ji nibii ni Nyɔŋmɔ eto akɛ ebaaba nakai mɛi lɛ anɔ, ni wɔnyɛŋ wɔnu nɔ hewɔ ni efee nakai lɛ shishi kɔkɔɔkɔ. Mɛi komɛi hu kɛɔ po akɛ, Nyɔŋmɔ hãa mɛi ni gbekɛbii hu fata he lɛ gboiɔ koni amɛbafata ehe yɛ ŋwɛi. Shi enɛ jeee anɔkwale. Yehowa hãaa nibii fɔji aba mɛi anɔ. Biblia lɛ kɛɔ akɛ: “Ebaŋ lɛ kɔkɔɔkɔ akɛ anɔkwa Nyɔŋmɔ lɛ baafee nɔ fɔŋ, aloo akɛ Ofe lɛ baafee nɔ ni ejaaa!”—Hiob 34:10.\n6 Mɛi babaoo shwaa Nyɔŋmɔ yɛ amanehulu ni mɛi naa yɛ je lɛ mli lɛ he ejaakɛ amɛsusuɔ akɛ Nyɔŋmɔ ji mɔ ni yeɔ je lɛ nɔ. Shi tamɔ bɔ ni wɔkase yɛ Yitso 3 lɛ mli lɛ, mɔ diɛŋtsɛ ni yeɔ je lɛ nɔ ji Satan Abonsam.\n7 Biblia lɛ hãa wɔleɔ akɛ “jeŋ muu lɛ fɛɛ kã mɔ fɔŋ lɛ hewalɛ mli.” (1 Yohane 5:19) Satan, ni ji je lɛ nɔyelɔ lɛ yitsoŋ wa waa. ‘Eelaka shikpɔŋ muu lɛ fɛɛ.’ (Kpojiemɔ 12:9) Mɛi babaoo feɔ amɛnii tamɔ Satan Abonsam. Ni no ji nɔ kome hewɔ ni amale, kɛ hetsɛ̃, kɛ yiwalɛ efa babaoo yɛ je lɛ mli lɛ.\n8 Nibii krokomɛi hu ahewɔ amanehulu efa babaoo yɛ je lɛ mli lɛ. Akɛni Adam kɛ Hawa gbo Nyɔŋmɔ nɔ toi hewɔ lɛ, be ni amɛfɔ amɛbii lɛ, esha yɛ amɛbii lɛ ahe. Akɛni esha yɛ gbɔmɛi ahe hewɔ lɛ, amɛfeɔ nibii ni hãa gbɔmɛi krokomɛi naa amanehulu. Bei pii lɛ, akɛni amɛsumɔɔ ni ana akɛ amɛhe hiaa fe mɛi krokomɛi hewɔ lɛ, amɛnɔɔ, ni amɛwuɔ tai, ni amɛwaa mɛi krokomɛi ayi. (Jajelɔ 4:1; 8:9) Bei komɛi lɛ, mɛi naa amanehulu yɛ “nibii ni baa yɛ be ni akpaaa gbɛ mli lɛ” hewɔ. (Jajelɔ 9:11) Osharai kɛ nibii gbohii ninaa mɛi akɛni amɛyaje he ni esaaa yɛ be ni esaaa mli lɛ hewɔ.\n9 Jeee Yehowa ni hãa mɛi naa amanehulu. Esaaa akɛ wɔshwaa lɛ yɛ tai, kɛ awuiyeli, kɛ yiwaa ni yaa nɔ lɛ ahe. Jeee Nyɔŋmɔ ni hãa nibii tamɔ shikpɔŋhosomɔi, kɛ kɔɔyɔɔ ni naa wa ni tswaa, kɛ nu afuai baa. Shi ekolɛ obaabi akɛ, ‘Bɛ Yehowa yɛ hewalɛ fe mɔ fɛɛ mɔ yɛ je lɛ mli, no hewɔ lɛ, mɛni hewɔ efooo nibii gbohii nɛɛ asɛɛ lɛ?’ Wɔle akɛ Nyɔŋmɔ jwɛŋɔ wɔhe waa, no hewɔ lɛ, eyɛ yiŋtoo pɔtɛɛ ko hewɔ ni efoko amanehulu sɛɛ lɛ.—1 Yohane 4:8.\n10 Abonsam hã Adam kɛ Hawa ná Nyɔŋmɔ he jwɛŋmɔ ni ejaaa yɛ Eden abɔɔ lɛ mli. Satan kɛɛ Nyɔŋmɔ jeee Nɔyelɔ kpakpa. Ekɛɛ Nyɔŋmɔ kɛ nɔ ko kpakpa miitee Adam kɛ Hawa. No mli lɛ, Satan miitao ni amɛhe amɛye akɛ eji nɔyelɔ kpakpa fe Yehowa, ni ehe ehiaaa ni amɛkɛ amɛhiɛ fɔ̃ɔ Nyɔŋmɔ nɔ.—1 Mose 3:2-5; kwɛmɔ Wiemɔi Komɛi Amligbalamɔ 27.\n11 Adam kɛ Hawa gbo Yehowa nɔ toi ni amɛtse ehiɛ atua. Amɛsusu akɛ amɛyɛ hegbɛ ni amɛ diɛŋtsɛ amɛtsɔɔ nɔ ni hi kɛ nɔ ni ehiii. Te Yehowa aaafee tɛŋŋ ehã ana akɛ atuatselɔi nɛɛ nyɛŋ afee nakai, shi moŋ lɛ ji mɔ ni le nɔ ni hi kɛhã wɔ lɛ?\n12 Be ni Adam kɛ Hawa fee esha lɛ, Yehowa kpãtãaa amɛhiɛ amrɔ nɔŋŋ. Yehowa fee nakai koni amɛfɔ, ni no ahã yiŋ ni eto akɛ ebaahã gbɔmɛi ni eye emuu ahi shikpɔŋ lɛ nɔ lɛ aba mli wɔsɛɛ. Yehowa hã Adam kɛ Hawa bii lɛ hegbɛ koni amɛhala mɔ ni amɛsumɔɔ ni eye amɛnɔ. Yɛ nɔ ni Abonsam fee lɛ fɛɛ sɛɛ lɛ, Yehowa yiŋtoo akɛ ebaahã gbɔmɛi ni eye emuu ahi shikpɔŋ lɛ nɔ lɛ baaba mli kɛ̃.—1 Mose 1:28; Yesaia 55:10, 11.\n14 Afii akpei abɔ ni eho nɛ lɛ, adesai eto nɔyelii srɔtoi, shi eko eko yeko omanye. Enɛ tsɔɔ faŋŋ akɛ Satan ji amalelɔ. Anɔkwa sane lɛ ji akɛ, kɛ́ Nyɔŋmɔ yeee ebuaaa adesai lɛ, nɔ ko nɔ ko ehiŋ ehãŋ amɛ. Nɔ ni gbalɔ Yeremia wie lɛ ja, ekɛɛ akɛ: “Ao Yehowa, mile akɛ gbɔmɔ gbɛ bɛ lɛ diɛŋtsɛ edɛŋ. Bɔ ni gbɔmɔ ni nyiɛ lɛ baakudɔ lɛ diɛŋtsɛ enajifaamɔi ehã po lɛ, ebɛ edɛŋ.”—Yeremia 10:23.\n15 Mɛni hewɔ Yehowa ehã amanehulu etee nɔ be kplaŋŋ lɛ? Mɛni hewɔ efooo nibii gbohii asɛɛ lɛ? Ehe bahia ni ahã be ashwie mli koni efee faŋŋ akɛ Satan nɔyeli lɛ ehiii. Adesai eto nɔyelii srɔtoi, shi eko eko yeko omanye. Eyɛ mli akɛ sainsi loo jeŋ shikpamɔ ehã adesai etee hiɛ yɛ nilee mli moŋ, shi efɔŋfeemɔ, ohia, mlatɔmɔ, kɛ tai efa fe bei fɛɛ ni eho. Enɛ tsɔɔ faŋŋ akɛ, ja Nyɔŋmɔ eye ebua adesai dani amɛbaaye omanye.\n16 Shi Yehowa efoko nibii gbohii ni Satan ehã eba lɛ asɛɛ. Kɛ́ efee nakai lɛ, no baatsɔɔ akɛ eyɛ Satan nɔyeli lɛ he miishɛɛ. Yehowa efeŋ nɔ ko ni tamɔ nakai kɔkɔɔkɔ. Agbɛnɛ hu, kɛ́ efee nakai lɛ, adesai baasusu akɛ nɔyelii srɔtoi ni amɛto lɛ hi. Shi ejeee anɔkwale, ni Yehowa náaa amale nɛɛ he miishɛɛ. Ni emaleee hu.—Hebribii 6:18.\n17 Ani Yehowa baanyɛ asaa nibii fɛɛ ni efite yɛ Satan kɛ adesai atuatsemɔ lɛ hewɔ lɛ? Hɛɛ. Nyɔŋmɔ nyɛɔ nii fɛɛ efeɔ. Yehowa le be ni ebaahe ni akɛbaana saji ni Satan tee lɛ shi lɛ fɛɛ naa jogbaŋŋ. Kɛkɛ lɛ, tamɔ bɔ ni eto eyiŋ momo lɛ, ebaahã shikpɔŋ lɛ atsɔ paradeiso. Abaatee mɛi fɛɛ ni yɔɔ “gbohii abui lɛ” amli lɛ ashi. (Yohane 5:28, 29) Yɛ nakai beiaŋ lɛ, hela mɔŋ mɛi, ni mɛi gboiŋ hu. Yesu baasaa nibii fɛɛ ni Satan efite lɛ. Yehowa baahã Yesu ‘afite Abonsam nitsumɔi lɛ.’ (1 Yohane 3:8) Wɔmiida Yehowa shi ejaakɛ eto etsui shi ehã wɔ koni wɔle lɛ ni wɔnyɛ wɔkpɛ wɔyiŋ kɛji wɔbaasumɔ ni eye wɔnɔ. (Kanemɔ 2 Petro 3:9, 10.) Kɛ́ wɔkɛ shihilɛ ni mli wa miikpe po lɛ, Nyɔŋmɔ yeɔ ebuaa wɔ koni wɔfi shi.—Yohane 4:23; kanemɔ 1 Korintobii 10:13.\n19. Mɛɛ hegbɛ ni nɔ bɛ Yehowa kɛdro wɔ? Mɛni hewɔ esa akɛ wɔda Yehowa shi yɛ hegbɛ ni ekɛdro wɔ koni wɔhala nɔ ni wɔsumɔɔ lɛ he lɛ?\n19 Hegbɛ ni nɔ bɛ ni Yehowa kɛdro wɔ koni wɔhala nɔ ni wɔsumɔɔ lɛ hãa esoroɔ wɔ kwraa yɛ kooloi ahe. Nɔ titri ni tsirɛɔ kooloi koni amɛfee nɔ ko ji bɔ ni amɛnuɔ he amɛhãa yɛ amɛfɔmɔ su naa, shi wɔ lɛ wɔbaanyɛ wɔhala bɔ ni wɔsumɔɔ wɔhi shi wɔhã, ni wɔkpɛ wɔyiŋ kɛji wɔbaafee nɔ ni Yehowa sumɔɔ loo wɔfeee. (Abɛi 30:24, shishigbɛ niŋmaa) Agbɛnɛ hu lɛ, wɔtamɔɔɔ tsɔji ni feɔ nɔ pɛ ni afee amɛ akɛ amɛfee lɛ. Wɔbaanyɛ wɔhala nɔ gbɔmɛi ni wɔbaasumɔ ni wɔtsɔmɔ, mɛi ni wɔbaasumɔ ni wɔkɛbɔ nanemɛi, kɛ nɔ ni wɔbaasumɔ ni wɔkɛ wɔwala afee. Yehowa miisumɔ ni wɔná miishɛɛ.\n20 Yehowa miisumɔ ni wɔsumɔ lɛ. (Mateo 22:37, 38) Etamɔ tsɛ ko ni náa miishɛɛ kɛ́ ebi jɛ etsui mli ekɛɛ lɛ akɛ, “Misumɔɔ osane,” jeee ni anyɛ enɔ ni ekɛɛ nakai lɛ hewɔ. Yehowa ehã wɔ hegbɛ koni wɔhala kɛji wɔbaasɔmɔ lɛ loo wɔfeŋ nakai. Satan, kɛ Adam, kɛ Hawa hala akɛ amɛsɔmɔɔɔ Yehowa. Te okɛ hegbɛ ni Nyɔŋmɔ kɛdro bo koni ohala nɔ ni osumɔɔ lɛ baatsu nii ohã tɛŋŋ?\n“Ebaŋ lɛ kɔkɔɔkɔ akɛ anɔkwa Nyɔŋmɔ lɛ baafee nɔ fɔŋ, aloo akɛ Ofe lɛ baafee nɔ ni ejaaa!”—Hiob 34:10\nYehowa sumɔɔ gbɔmɛi waa. Esumɔɔɔ ni amɛnaa amanehulu.\n“Nyɔŋmɔ le akɛ . . . nyɛhiŋmɛii baagbele, ni nyɛbaatsɔmɔ tamɔ Nyɔŋmɔ, nyɛbaale ekpakpa kɛ efɔŋ.”—1 Mose 3:5\nMɛni hewɔ Yehowa etswaaa nɔ ni Satan wie eshi lɛ lɛ efɔɔɔ kɛkɛ lɛ?\n“Bɔ ni gbɔmɔ ni nyiɛ lɛ baakudɔ lɛ diɛŋtsɛ enajifaamɔi ehã po lɛ, ebɛ edɛŋ.”—Yeremia 10:23\nYehowa eto etsui shi ehã wɔ koni wɔle lɛ ni wɔkpɛ wɔyiŋ kɛji wɔbaasumɔ ni eye wɔnɔ.\n“Mibi, hã ohiɛ akã shi, . . . koni maná nɔ ko makɛɛ mɔ ni wieɔ eshiɔ mi lɛ.”—Abɛi 27:11\nAbɛi 30:24, shishigbɛ niŋmaa\nNɔ titri ni tsirɛɔ kooloi koni amɛfee nɔ ko ji bɔ ni amɛnuɔ he amɛhãa yɛ amɛfɔmɔ su naa, shi wɔ lɛ Yehowa edro wɔ kɛ hegbɛ ni hãa wɔhalaa nɔ ni wɔsumɔɔ.\nYehowa miisumɔ ni wɔjɛ wɔsuɔmɔ mli wɔsɔmɔ lɛ.\nKɛmaje Mɔ Ko Kɛmaje Mɔ Ko Mɛni Hewɔ Mɛi Naa Amanehulu Nɛkɛ?


Ani Esa akɛ Otsake Ojwɛŋmɔ? | Nikasemɔ\nKANEMƆ YƐ Blɔfo Cambodia Dangme French Ga Greenland Kimbundu Malta Myanmar Nyaneka Portugal Quechua (Ayacucho) Spania Tahiti Umbundu\nODASEFOI oblahii kɛ oblayei komɛi tee ní amɛyakwɛ sini ko. Amɛnanemɛi ni yɔɔ skul lɛ fɛɛ ewie sini nɛɛ he akɛ eyɛ fɛo waa. Shi be ni amɛshɛ sinikwɛmɔhe lɛ, amɛna akɛ mɛi ni atɛŋ yɛ sini lɛ he mfoniri ni akɛkpɛtɛ shi lɛ mli lɛ hiɛ tawuu nibii wujiwuji ni yei ni yɔɔ mli lɛ hu ahesaamɔ bɛ hiŋmɛi nɔ. Mɛni Odasefoi nɛɛ baafee? Ani amɛbaabote mli ni amɛyakwɛ sini lɛ?\nYiŋ srɔtoi ni wɔkpɛɔ gbi fɛɛ gbi lɛ baanyɛ ahã wekukpaa ni kã wɔ kɛ Yehowa teŋ lɛ mli awa aloo egbɔjɔ. Bei komɛi lɛ, onyɛɔ okpɛɔ oyiŋ akɛ obaafee nɔ ko, shi fee sɛɛ kɛ́ osusu nii ahe kɛtee shɔŋŋ lɛ, otsakeɔ ojwɛŋmɔ. Ani no tsɔɔ akɛ yiŋfɛlɛfɛlɛtsɛ ji bo? Aloo ofee nɔ ni ja?\nBe Ni Esaaa Akɛ Otsakeɔ Ojwɛŋmɔ\nWɔsumɔɔ Yehowa waa, no hewɔ wɔjɔɔ wɔhe nɔ wɔhã lɛ ni abaptisi wɔ lɛ. Wɔwo lɛ shi akɛ wɔbaaya nɔ wɔye lɛ anɔkwa, ni wɔmiisumɔ waa ni wɔye nakai shiwoo lɛ nɔ. Shi Satan Abonsam, ni ji wɔhenyɛlɔ lɛ baafee nɔ fɛɛ nɔ ni ebaanyɛ koni wɔkanyɛ wɔye Yehowa anɔkwa. (Kpojiemɔ 12:17) Wɔkpɛ wɔyiŋ akɛ wɔbaasɔmɔ Yehowa ni wɔbo lɛ toi. Kɛ́ wɔtsake wɔjwɛŋmɔ lɛ, wɔwala baanyɛ aŋmɛɛ wɔ.\nNɔ ni fe afii 2,600 ni eho nɛ lɛ, Babilon Maŋtsɛ Nebukadnezar fee shika amaga wulu ko ni efã ni mɔ fɛɛ mɔ aja amaga lɛ. Ewie akɛ abaashɛ mɔ fɛɛ mɔ ni jáaa amaga lɛ awo la kɛ flɔnɔɔ ko mli. Oblahii etɛ komɛi ni jáa Yehowa ni atsɛɔ amɛ Shadrak, Meshak, kɛ Abednego lɛ sumɔɔɔ ni amɛfeɔ nɔ ko ni esaaa Yehowa hiɛ. No hewɔ lɛ amɛkpoo akɛ amɛaabo maŋtsɛ lɛ toi, ni enɛ hã maŋtsɛ lɛ shɛrɛ amɛ ewo la kɛ flɔnɔɔ lɛ mli. Yehowa tsɔ naakpɛɛ gbɛ nɔ ehere amɛyiwala. Shi eji ebaaa lɛ nakai po kulɛ, amɛbaasumɔ ni amɛgboi moŋ fe ni amɛaagbo Nyɔŋmɔ nɔ toi.—Daniel 3:1-27.\nNo sɛɛ be ko lɛ, gbalɔ Daniel ná ele akɛ, kɛ́ ana lɛ ni eesɔle eehã Nyɔŋmɔ lɛ, abaashɛ lɛ afɔ̃ jatai abu mli, ni ebaagbo musuŋshãa. Shi etee nɔ esɔle shii etɛ daa gbi. Etsakeee yiŋ ni ekpɛ akɛ ebaajá anɔkwa Nyɔŋmɔ lɛ, no hewɔ lɛ, Yehowa jie lɛ “yɛ jatai lɛ adɛŋ.”—Daniel 6:2-28.\nEsa akɛ Nyɔŋmɔ tsuji ni yɔɔ ŋmɛnɛ lɛ hu aye shi ni amɛwo lɛ be ni amɛjɔɔ amɛhe nɔ amɛhã lɛ lɛ nɔ. Odasefoi oblahii kɛ oblayei komɛi ni yɔɔ Afrika lɛ kpoo akɛ amɛkɛ woo baahã maŋ okadi ko yɛ skul. Akɛɛ amɛ akɛ kɛji amɛtsakeee amɛjwɛŋmɔ lɛ, abaashwie amɛ yɛ skul lɛ. Sɛɛ mli lɛ, maŋsɔɔlɔ ni kwɛɔ wolokasemɔ nɔ lɛ kɛ Odasefoi nɛɛ wie. Amɛjɛ bulɛ mli amɛgbala nɔ hewɔ ni amɛkpɛ amɛyiŋ akɛ amɛkɛ woo haŋ nakai okadi lɛ mli amɛtsɔɔ lɛ ní amɛsheee gbeyei. Kɛjɛ no sɛɛ nɛɛ, akɛ nakai sane lɛ gbako amɛnaa dɔŋŋ. Amɛyaa skul ní mɔ ko enyɛɛɛ amɛnɔ ni amɛgbo Yehowa nɔ toi.\nNyɛmi nuu ko ni atsɛɔ lɛ Joseph lɛ hu kɛ kaa ko ni naa wa waa kpe be ni eŋa gbo trukaa lɛ. Joseph wekumɛi lɛ kpɛlɛ bɔ ni eto yara lɛ he gbɛjianɔ lɛ nɔ. Shi eŋa lɛ wekumɛi bɛ anɔkwale lɛ mli, ni kulɛ amɛmiitao ni afee kusumii komɛi ni esaaa Nyɔŋmɔ hiɛ yɛ yara lɛ shishi. Joseph wie akɛ: “Mikpɛlɛɛɛ nɔ mihãaa amɛ, no hewɔ lɛ amɛbɔ mɔdɛŋ akɛ amɛaakɔne mibii lɛ ayiŋ, shi amɛ fɛɛ amɛfi shi. Wekumɛi lɛ bɔ mɔdɛŋ hu akɛ amɛbaato kpeshii he gbɛjianɔ yɛ mishĩa lɛ, taakɛ afɔɔ feemɔ lɛ. Shi mikɛɛ amɛ akɛ, kɛ́ amɛkɛɛ doo lɛ amɛbaashi kpe lɛ, belɛ jeee yɛ mishĩa lɛ mli. Amɛle faŋŋ akɛ mikpɛlɛŋ ni ashi kpe, ni eji miŋa yɛ wala mli kulɛ, lɛ hu ekpɛlɛŋ, yɛ wɔhemɔkɛyeli lɛ hewɔ. No hewɔ lɛ, be ni amɛyasusu he aahu lɛ, amɛkpɛ amɛyiŋ akɛ amɛbaayafee yɛ he kroko.\n“Yɛ awerɛhoyeli be ni jaraa nɛɛ mli lɛ, mikpa Yehowa fai ni eye ebua wɔweku lɛ koni wɔkaku emlai lɛ amli. Ebo misɔlemɔi lɛ toi, ni eye ebua wɔ ni wɔnyɛ wɔfi shi shiŋŋ yɛ nɔnyɛɛ ni wɔkɛkpe lɛ fɛɛ sɛɛ.” Ebaaa Joseph kɛ ebii lɛ ajwɛŋmɔŋ shi kome po akɛ amɛbaatsake yiŋ ni amɛkpɛ akɛ amɛbaabo Yehowa toi lɛ.\nBe Ni Ekolɛ Ehe Baahia Ni Otsake Ojwɛŋmɔ\nYɛ afi 32 lɛ, yoo ko ni jeee Israelnyo lɛ bi Yesu ni efã daimonio ko kɛjɛ ebiyoo mli. Eyɛ mli akɛ yoo lɛ bi lɛ shii abɔ moŋ, shi efooo edaaŋ. Egbala mli etsɔɔ ekaselɔi lɛ akɛ: “Israel we tooi ni elaaje lɛ aŋɔɔ kɛkɛ atsũ mi.” Yoo lɛ tee nɔ ebi Yesu ni eye ebua lɛ, no hewɔ lɛ Yesu kɛɛ lɛ akɛ: “Ejaaa akɛ aŋɔɔ bii aboloo lɛ ashɛrɛɔ ashwieɔ shifɔ̃ji abii.” Hetoo ni yoo lɛ hã Yesu lɛ hãa anaa akɛ ehemɔkɛyeli mli wa waa, ehere nɔ akɛ: “Nuŋtsɔ, eyɛ mli moŋ; shi bɛ shifɔ̃ji abii lɛ hu yeɔ fufuji ni shwieɔ amɛnuŋtsɔmɛi akpɔlɔi lɛ ashishi lɛ eko.” Yesu tsake ejwɛŋmɔ ni efã daimonio lɛ yɛ gbekɛ yoo lɛ mli.—Mateo 15:21-28.\nBɔ ni Yesu tsakeɔ ejwɛŋmɔ kɛ́ ehe bahia lɛ tsɔɔ akɛ ekase Yehowa. Akɛ nɔkwɛmɔnɔ lɛ, be ni Israelbii lɛ gbo Yehowa nɔ toi ni amɛyajá shika amaga lɛ, Yehowa kpɛ eyiŋ akɛ ebaagbe amɛ. Shi be ni Mose kpa lɛ fai ni ekagbe amɛ lɛ, ebo lɛ toi ni etsake ejwɛŋmɔ.—2 Mose 32:7-14.\nBɔfo Paulo hu tsake ejwɛŋmɔ taakɛ Yehowa kɛ Yesu fee lɛ. Yɛ klɛŋklɛŋ gbɛ ni efã koni eyashiɛ yɛ maŋsɛɛ lɛ mli lɛ, Marko shi lɛ. Enɛ hewɔ lɛ, Paulo náaa he miishɛɛ dɔŋŋ akɛ ekɛ Marko baafã gbɛ. Shi fee sɛɛ lɛ, etamɔ nɔ ni Paulo na akɛ agbɛnɛ lɛ Marko eda yɛ mumɔŋ ni ehe baanyɛ aba sɛɛnamɔ ahã lɛ. No hewɔ lɛ, Paulo kɛɛ Timoteo akɛ: “Ŋɔɔ Marko ni okɛ lɛ aba, ejaakɛ ehi hã mi yɛ sɔɔmɔ lɛ hewɔ.”—2 Timoteo 4:11.\nMɛni wɔkaseɔ yɛ enɛ fɛɛ mli? Eyɛ mli akɛ Yehowa eye emuu moŋ, shi esumɔɔ ni etsake ejwɛŋmɔ ejaakɛ enaa mɔbɔ, etoɔ etsui shi, ni eyɛ suɔmɔ. Wɔyeee emuu, ni jeee be fɛɛ be bɔ ni wɔnaa nɔ ko wɔhãa lɛ ja. No hewɔ lɛ, wɔyɛ yiŋtoi babaoo hewɔ ni esa akɛ wɔtsake wɔjwɛŋmɔ bei komɛi. Akɛ nɔkwɛmɔnɔ lɛ, kɛ́ wɔnu shihilɛ ni mɛi komɛi yɔɔ mli lɛ shishi jogbaŋŋ lɛ, ekolɛ wɔbaatsake jwɛŋmɔ ni wɔhiɛ yɛ amɛhe lɛ.\nBei komɛi lɛ, ekolɛ ehe baahia ni wɔtsake jwɛŋmɔ ni wɔhiɛ yɛ mumɔŋ otii ahe lɛ. Ekolɛ wɔmiikase Biblia lɛ, ni wɔyaa asafoŋ kpeei, shi wɔmiishashao shi akɛ wɔkɛ wɔhe baahã ni abaptisi wɔ. Aloo ekolɛ wɔbaanyɛ wɔtsu gbɛgbamɔ nitsumɔ lɛ shi wɔmiishashao shi akɛ wɔbaaje shishi. Ekolɛ nyɛmi nuu ko sumɔŋ ni esɔmɔ akɛ asafoŋ sɔɔlɔ loo asafoŋ onukpa. (1 Timoteo 3:1) Ani onu he nakai pɛŋ? Kɛ́ nakai lɛ, ani obaanyɛ otsake ojwɛŋmɔ? Yehowa miifɔ̃ bo nine ni okɛ ohe ahã kɛhã hegbɛi nɛɛ koni okɛ miishɛɛ asɔmɔ lɛ kɛ mɛi krokomɛi.\nOjwɛŋmɔ ni oootsake lɛ baanyɛ ekɛ jɔɔmɔi aba\nNyɛmi yoo ko ni atsɛɔ lɛ Ella, ni sɔmɔɔ yɛ Betel yɛ Afrika maji lɛ eko nɔ lɛ wie akɛ: “Be ni miba Betel klɛŋklɛŋ kwraa lɛ, misusu akɛ mitsɛŋ yɛ jɛmɛ. No mli lɛ miisumɔ ni masɔmɔ Yehowa kɛ misusuma fɛɛ, shi yɛ nakai beaŋ nɔŋŋ lɛ, misumɔɔ miweku lɛ waa. Shishijee mli lɛ, mihiɛ tse amɛ waa! Shi nyɛmi yoo ni mi kɛ lɛ wɔɔ tsũ kome mli lɛ wo mi hewalɛ, no hewɔ lɛ mikpɛ miyiŋ akɛ mahi shi. Amrɔ nɛɛ ni mihi Betel afii nyɔŋma lɛ, minuɔ he akɛ miitao maya nɔ matsu nitsumɔ ni akɛhã mi yɛ Betel lɛ koni manyɛ masɔmɔ minyɛmimɛi hii kɛ yei lɛ.”\nBe Ni Esa Akɛ Otsake Ojwɛŋmɔ\nBei komɛi lɛ, bɔ fɛɛ bɔ ni fee lɛ, esa akɛ wɔtsake wɔjwɛŋmɔ. Akɛ nɔkwɛmɔnɔ lɛ, Kain ye enyɛmi lɛ he awuŋa ni ‘emli wo la naakpa.’ Nyɔŋmɔ na akɛ Kain ená jwɛŋmɔ fɔŋ ni ebaanyɛ efee nɔ ko gbonyo, no hewɔ lɛ ebɔ lɛ kɔkɔ koni eye emlifu lɛ nɔ. Nyɔŋmɔ kɛɛ lɛ akɛ “esha bu shinaa lɛ shi.” Shi yɛ nɔ najiaŋ ni Kain aaatsake ejwɛŋmɔ fɔŋ kɛ esubaŋ lɛ, ebooo Nyɔŋmɔ kɔkɔbɔɔ lɛ toi. Nɔ ni jɛ enifeemɔ lɛ mli kɛba lɛ yɛ mɔbɔ; egbe enyɛmi lɛ!—1 Mose 4:2-8.\nEji Kain tsake ejwɛŋmɔ kulɛ, ehiŋ haŋ lɛ?\nWɔbaanyɛ wɔkase nii yɛ Maŋtsɛ Uzia nɔkwɛmɔnɔ lɛ hu mli. Be ni ebɔi maŋtsɛ yeli lɛ, eboɔ Yehowa toi ni wekukpaa kpakpa yɛ ekɛ lɛ teŋ. Shi mɔbɔ sane ji akɛ ebɔi ehe nɔ womɔ. Etee sɔlemɔwe lɛ ní eyashã tsofa-kɛŋma, eyɛ mli akɛ osɔfoi lɛ pɛ yɔɔ hegbɛ akɛ amɛfeɔ nakai. Osɔfoi lɛ bɔ lɛ kɔkɔ ni ekafee nɔ ni eyaafee lɛ, shi etsakeee ejwɛŋmɔ. Uzia “mli fũ” ni ebooo kɔkɔ ni amɛbɔ lɛ lɛ toi. No hewɔ lɛ Yehowa hã kpiti shwie lɛ.—2 Kronika 26:3-5, 16-20.\nŊmɛnɛŋmɛnɛ beaŋ hu lɛ, ehe bahia ni mɛi komɛi atsake amɛjwɛŋmɔ. Mɛi nɛɛ ateŋ mɔ kome ji Joachim ni abaptisi lɛ yɛ afi 1955, shi ashwie lɛ yɛ afi 1978 lɛ. Eshwiemɔ lɛ sɛɛ nɔ ni fe afii 20 dani eshwa ehe, etsake ejeŋba, ni eku esɛɛ eba anɔkwale lɛ mli. Be ni asafoŋ onukpa ko bi Joachim nɔ hewɔ ni etsɛ waa dani eku esɛɛ lɛ, ewie akɛ: “No mli lɛ mimli efũ ni mikpiliŋ mitsui. Edɔ mi waa akɛ mimɛ be kplaŋŋ dani miku misɛɛ. Be ni ashwie mi lɛ fɛɛ mli lɛ, mile akɛ Yehowa Odasefoi ji mɛi ni tsɔɔ anɔkwale lɛ.”\nBei komɛi lɛ, ekolɛ ehe baahia ni wɔ hu wɔtsake wɔyiŋkpɛi kɛ wɔnifeemɔi. Kɛ́ wɔmiisumɔ ni wɔfee nakai, Yehowa baaná wɔhe miishɛɛ.—Lala 34:9..\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ December 2014\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ—NIKASEMƆ NƆ December 2014


Kpojiemɔ 13 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nKooloo awuiyelɔ ni yɔɔ yitsei kpawo lɛ jɛ ŋshɔ lɛ mli ba (1-10)\n13 Ni eyadamɔ shi* yɛ ŋshɔnaa shia lɛ nɔ ni etsiii ehe. Ni mina kooloo awuiyelɔ ko miije kpo kɛmiijɛ ŋshɔ lɛ mli kɛmiiba, ni eyɛ akolontoi nyɔŋma kɛ yitsei kpawo, ni maŋtsɛ faii* nyɔŋma bumɔ ekolontoi lɛ anɔ, shi musubɔɔ gbɛ́ii yɛ eyitsei lɛ anɔ. 2 Agbɛnɛ kooloo awuiyelɔ ni mina lɛ tamɔ kootsɛ,* shi enaji tamɔ oshishibrishi naji, ni enaabu tamɔ jata naabu. Ni drako lɛ ŋɔ lɛ diɛŋtsɛ ehewalɛ lɛ kɛ emaŋtsɛ sɛi lɛ kɛ hegbɛ kpele ehã lɛ. 3 Mina eyitsei lɛ ateŋ ekome tamɔ nɔ ni epila gbele pilamɔ, shi atsa egbele pilamɔ lɛ, ni shikpɔŋ muu lɛ fɛɛ nyiɛ kooloo awuiyelɔ lɛ sɛɛ ní amɛnaa ekpɛ amɛhe. 4 Ni amɛjá drako lɛ ejaakɛ eŋɔ hegbɛ lɛ ehã kooloo awuiyelɔ lɛ, ni amɛjá kooloo awuiyelɔ lɛ kɛ wiemɔ nɛɛ amɛkɛɛ: “Namɔ tamɔ kooloo awuiyelɔ lɛ, ni namɔ baanyɛ ekɛ lɛ awu?” 5 Ahã lɛ naabu ni wieɔ nii wuji kɛ musubɔɔ wiemɔi, ni ahã lɛ hegbɛ ní ekɛtsu nii nyɔji nyɔŋmai ejwɛ kɛ enyɔ. 6 Ni egbele enaa ewie musubɔɔ wiemɔi eshi Nyɔŋmɔ, ewie egbɛ́i lɛ kɛ eshihilɛhe lɛ, mɛi ni hiɔ ŋwɛi lɛ tete ahe musubɔɔ wiemɔi. 7 Aŋmɛ lɛ gbɛ koni ekɛ mɛi krɔŋkrɔŋi lɛ awu ta ní eye amɛnɔ kunim, ni ahã lɛ hegbɛ yɛ weku fɛɛ weku kɛ gbɔmɛi srɔtoi fɛɛ kɛ wiemɔ fɛɛ wiemɔ kɛ jeŋmaŋ fɛɛ jeŋmaŋ nɔ. 8 Ni mɛi fɛɛ ni yɔɔ shikpɔŋ lɛ nɔ lɛ baajá lɛ. Kɛjɛ be ni ato je lɛ shishi* lɛ, aŋmako amɛteŋ mɔ ko mɔ ko gbɛ́i yɛ Gwantɛŋbi ní agbe lɛ lɛ wala wolokpo* lɛ mli. 9 Kɛji mɔ ko yɛ toi lɛ, hã enu. 10 Kɛji ato akɛ aŋɔ mɔ ko nom lɛ, abaaŋɔ lɛ nom. Kɛ́ mɔ ko kɛ klante gbe mɔ ko lɛ,* esa akɛ akɛ klante agbe lɛ. Biɛ shifimɔ kɛ hemɔkɛyeli yɛ mɛi krɔŋkrɔŋi lɛ agbɛfaŋ he ehia yɛ. 11 Kɛkɛ ni mina kooloo awuiyelɔ kroko ni miije kpo kɛmiijɛ shikpɔŋ lɛ mli, ni eyɛ akolontoi enyɔ tamɔ gwantɛŋbi, shi ebɔi wiemɔ tamɔ drako. 12 Etsuɔ klɛŋklɛŋ kooloo awuiyelɔ lɛ hegbɛ lɛ fɛɛ he nii yɛ ehiɛ. Ni ehãa shikpɔŋ lɛ kɛ mɛi ni yɔɔ enɔ lɛ jáa klɛŋklɛŋ kooloo awuiyelɔ ní atsa egbele pilamɔ lɛ. 13 Ni efeɔ okadii wuji, ni ehãa la po jɛɔ ŋwɛi baa shikpɔŋ lɛ nɔ yɛ gbɔmɛi ahiɛ. 14 Elakaa mɛi ni yɔɔ shikpɔŋ lɛ nɔ lɛ, yɛ okadii ni aŋmɛ lɛ gbɛ ni efee yɛ kooloo awuiyelɔ lɛ hiɛ lɛ hewɔ, ni yɛ nakai be lɛ mli nɔŋŋ lɛ, ekɛɔ mɛi ni yɔɔ shikpɔŋ lɛ nɔ lɛ akɛ amɛfee amaga amɛhã kooloo awuiyelɔ lɛ ní klante naa pilamɔ lɛ yɔɔ ehe ni kɛ̃lɛ ená hewalɛ ekoŋŋ lɛ. 15 Ni aŋmɛ lɛ gbɛ ní ekɛ mumɔ ni amuɔ* ahã kooloo awuiyelɔ lɛ amaga lɛ, koni kooloo awuiyelɔ lɛ amaga lɛ awie, ni agbɛnɛ hu ehã agbe mɛi fɛɛ ni kpoɔ akɛ amɛbaajá kooloo awuiyelɔ lɛ amaga lɛ. 16 Enyɛɔ gbɔmɛi fɛɛ—mɛi bibii kɛ mɛi wuji, niiatsɛmɛi kɛ ohiafoi, odehei kɛ nyɔji—anɔ akɛ amɛkpɛlɛ ni akadi amɛ yɛ amɛninejurɔ nɔ loo yɛ amɛhiɛŋtsei anɔ, 17 ni akɛ, mɔ ko mɔ ko nyɛŋ ahé nii loo ehɔ̃ɔ nii, akɛ ja mɔ ni yɔɔ okadi lɛ, kooloo awuiyelɔ lɛ gbɛ́i loo egbɛ́i yibɔ lɛ kɛkɛ. 18 Biɛ hiɛshikamɔ he ehia yɛ: Mɔ ni yɔɔ sɛɛyoomɔ lɛ abu kooloo awuiyelɔ lɛ yibɔ lɛ he akɔntaa, ejaakɛ gbɔmɔ yibɔ ni, ni eyibɔ lɛ ji ohai ekpaa kɛ nyɔŋmai ekpaa kɛ ekpaa.\n^ Ni tsɔɔ akɛ, drako lɛ yadamɔ shi.\n^ Aloo “mlaŋtswi.”\n^ Aloo eeenyɛ efee akɛ, “Kɛ́ ato akɛ akɛ klante agbe mɔ ko lɛ.”\n^ Aloo “mumɔ.”


1 Samuel 20 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nYonatan ye David anɔkwa (1-42)\n20 Kɛkɛ ni David jo foi kɛshi Naiot yɛ Rama. Shi eba Yonatan ŋɔɔ ni ebabi lɛ akɛ: “Mɛni mifee?+ Mɛɛ tɔmɔ mitɔ̃, ni mɛɛ esha mifee opapa hewɔ ni etaoɔ mi egbe nɛɛ?”* 2 Kɛkɛ ni Yonatan kɛɛ lɛ akɛ: “Ebaŋ lɛ nakai kɔkɔɔkɔ!+ Ogboŋ. Naa! Mipapa efeee nɔ ko wulu loo nɔ ko bibioo, ja ewó mitoi nɔ dã. Mɛni hewɔ mipapa kɛ sane nɛɛ baatee mi? Ebaŋ lɛ nakai.” 3 Shi David kã kitã ekɛɛ: “Opapa le jogbaŋŋ akɛ osumɔɔ misane,*+ no hewɔ lɛ, ebaakɛɛ akɛ, ‘Esaaa akɛ Yonatan leɔ sane nɛɛ, kɛjeee nakai lɛ ebaŋɔŋ enaa.’ Shi gbii abɔ ni Yehowa hiɛ kã nɛɛ, ni bo hu ohiɛ* kã nɛɛ, nanefãa kome pɛ kã mi kɛ gbele teŋ!”+ 4 Kɛkɛ ni Yonatan kɛɛ David akɛ: “Nɔ fɛɛ nɔ ni obaawie lɛ,* mafee mahã bo.” 5 David kɛɛ Yonatan akɛ: “Nyɔɔŋ hee+ lɛ baaje wɔ́, ni bɔ fɛɛ bɔ ni fee lɛ, esa akɛ mikɛ maŋtsɛ lɛ ata shi kɛye nii; hã maya ni miyatee yɛ ŋa lɛ nɔ kɛyashi gbi ni ji etɛ lɛ gbɛkɛ. 6 Kɛ́ opapa bi mishi lɛ, kɛɛmɔ lɛ akɛ, ‘David kpa mi fai ni miŋmɛ lɛ gbɛ ni esha foi kɛya emaŋ Betlehem,+ ejaakɛ aashã daa afi afɔle aahã eshĩabii lɛ fɛɛ yɛ jɛmɛ.’+ 7 Kɛ́ ekɛɛ, ‘Yoo, efeee nɔ ko’ lɛ, belɛ otsulɔ baaná toiŋjɔlɛ. Shi kɛ́ emli fu lɛ, belɛ ná ole akɛ etswa efai shi akɛ ebaafee mi efɔŋ. 8 Jiemɔ suɔmɔ ni tsakeee kpo otsɔɔ otsulɔ,+ ejaakɛ okɛ otsulɔ ekpaŋ Yehowa kpaŋmɔ.+ Shi kɛ́ sane ko yɛ mihe lɛ,+ belɛ bo diɛŋtsɛ gbee mi mɔ. Shi mɛni hewɔ esa akɛ oŋɔ mi ohã opapa?” 9 Kɛkɛ ni Yonatan kɛɛ akɛ: “Ekaba lɛ nakai kɔkɔɔkɔ! Kɛ́ miná mile akɛ mipapa etswa efai shi akɛ ebaafee bo efɔŋ lɛ, ani mikɛŋ bo?”+ 10 Kɛkɛ ni David bi Yonatan akɛ: “Kɛ́ aleenɔ ni opapa kɛ bo wie bɔ ni esaaa lɛ, namɔ baabakɛɛ mi?” 11 Yonatan kɛɛ David akɛ: “Ba, hã wɔje kpo kɛya ŋa lɛ nɔ.” No hewɔ lɛ, amɛyi enyɔ lɛ fɛɛ amɛje kpo kɛtee ŋa lɛ nɔ. 12 Ni Yonatan kɛɛ David akɛ: “Yehowa, Israel Nyɔŋmɔ lɛ aye odase kɛji mibiii mipapa jwɛŋmɔ yɛ ohe wɔ loo yɛ gbi ni ji etɛ lɛ nɔ. Kɛ́ ewie David he ekpakpa lɛ, ani mitsuŋ kɛbaŋ oŋɔɔ ni abakɛɛ bo? 13 Shi kɛ́ mipapa ekpɛ eyiŋ akɛ ebaafee bo efɔŋ ko ni mikɛɛɛ bo, ni mawo bo gbɛ yɛ toiŋjɔlɛ mli lɛ, no lɛ, Yehowa kɛ Yonatan aye ni ekɛ lɛ aye ekoŋŋ. Yehowa kɛ bo ahi shi+ tamɔ bɔ ni ekɛ mipapa hi shi lɛ.+ 14 Ni ani ojieŋ suɔmɔ ni tsakeee ni tamɔ Yehowa nɔ lɛ kpo otsɔŋ mi be ni mihiɛ kã kɛ be ni migbo po?+ 15 Ni kɛ́ Yehowa gbe David henyɛlɔi lɛ ateŋ mɔ fɛɛ mɔ yɛ shikpɔŋ lɛ nɔ po lɛ, kaajie osuɔmɔ ni tsakeee lɛ kɛje mishĩabii lɛ anɔ kɔkɔɔkɔ.”+ 16 No hewɔ lɛ, Yonatan kɛ David shĩa lɛ kpaŋ akɛ, “Yehowa baabi shi yɛ David henyɛlɔi lɛ adɛŋ.” 17 No hewɔ lɛ, Yonatan hã David kɛ suɔmɔ ni eyɔɔ kɛhã lɛ lɛ kã kitã ekoŋŋ, ejaakɛ esumɔɔ lɛ tamɔ esumɔɔ lɛ diɛŋtsɛ ehe.*+ 18 Kɛkɛ ni Yonatan kɛɛ lɛ akɛ: “Nyɔɔŋ hee+ lɛ baaje wɔ́, ni no hewɔ lɛ abaabi oshi, ejaakɛ osɛi lɛ nɔ baakã shi efolo. 19 Ni yɛ gbi ni ji etɛ lɛ nɔ lɛ, bɔ fɛɛ bɔ ni fee lɛ abaabi oshi, no hewɔ lɛ, yaa he ni nyɛsɛɛ lɛ* oyatee ohe yɛ lɛ, ni ohi tɛ lɛ ni yɔɔ biɛ lɛ masɛi. 20 Matsɛ̃rɛ̃ gãimlibii etɛ mawo tɛ lɛ afã kome, tamɔ nɔ ni miitsɛ̃ nɔ ko pɔtɛɛ gãi. 21 Kɛ́ mitsu sɔɔlɔ lɛ, makɛɛ lɛ akɛ, ‘Yaa ni oyatao gãimlibii lɛ.’ Kɛ́ mikɛɛ sɔɔlɔ lɛ akɛ, ‘Naa! Gãimlibii lɛ yɛ obiɛgbɛ, yaakɔlɔ’ lɛ, no lɛ, obaanyɛ oku osɛɛ oba, ejaakɛ no tsɔɔ akɛ, gbii abɔ ni Yehowa hiɛ kã nɛɛ, obaaná toiŋjɔlɛ ni sane fɔŋ ko kwraa baŋ onɔ. 22 Shi kɛ́ mikɛɛ oblanyo lɛ akɛ, ‘Gãimlibii lɛ etɛke bo’ lɛ, no lɛ, yaa, ejaakɛ Yehowa ewo bo gbɛ. 23 Yehowa afee mi kɛ bo teŋ odasefonyo kɛya naanɔ+ yɛ shi ni wɔwo wɔhe+ lɛ mli.” 24 No hewɔ lɛ, David yatee ehe yɛ ŋa lɛ nɔ. Be ni nyɔɔŋ hee lɛ je lɛ, maŋtsɛ lɛ yata niyenii lɛ sɛɛ koni eye nii.+ 25 No mli lɛ, maŋtsɛ lɛ ta shi yɛ he ni efɔɔ tamɔ yɛ gbogbo lɛ he lɛ. He ni Yonatan ta lɛ, ehiɛ miikwɛ maŋtsɛ lɛ hiɛ, ni Abner+ ta Saul masɛi, shi David gbɛhe lɛ kã shi efolo. 26 Saul ewieee nɔ ko nɔ ko yɛ nakai gbi lɛ nɔ, ejaakɛ ekɛɛ ehe akɛ: ‘Benɛ nɔ ko eba ni no ehã ehe tseee.+ Hɛɛ, ehe tseee.’ 27 Ni nyɔɔŋ hee lɛ nɔ jetsɛremɔ, ni ji gbi ni ji enyɔ lɛ nɔ lɛ, David gbɛhe lɛ kã shi efolo lolo. Kɛkɛ ni Saul bi ebinuu Yonatan akɛ: “Mɛni hewɔ Yishai+ binuu lɛ baaa niyeli nyɛ kɛ ŋmɛnɛ fɛɛ lɛ?” 28 Yonatan kɛɛ Saul akɛ: “David kpa mi fai koni miŋmɛ lɛ gbɛ ni eya Betlehem.+ 29 Ekɛɛ mi akɛ, ‘Ofainɛ, ŋmɛɛ mi gbɛ ni maya, ejaakɛ aashã afɔle aahã miweku lɛ yɛ maŋ lɛ mli, ni mi diɛŋtsɛ minyɛmi nuu lɛ tsu ni abatsɛ mi. No hewɔ lɛ, kɛ́ mihiɛ eba nyam yɛ ohiɛ lɛ, hã mayasara minyɛmimɛi hii lɛ shwiaa maba.’ Enɛ hewɔ ni ebako maŋtsɛ lɛ okpɔlɔ lɛ he lɛ.” 30 Kɛkɛ ni Saul mli fu Yonatan waa, ni ekɛɛ lɛ akɛ: “Bo yoo atuatselɔ binuu, ani osusuɔ akɛ mileee akɛ okpɛ mli akɛ okɛ Yishai binuu lɛ baafee ekome kɛwo bo diɛŋtsɛ kɛ omami hiɛgbele?* 31 Gbii abɔ ni Yishai binuu lɛ hiɛ kã yɛ shikpɔŋ lɛ nɔ nɛɛ, bo kɛ omaŋtsɛyeli lɛ fɛɛ damɔŋ shi kɔkɔɔkɔ.+ No hewɔ lɛ, tsu ni ayaŋɔ lɛ kɛba, ejaakɛ esa akɛ egbo.”*+ 32 Shi Yonatan bi etsɛ Saul akɛ: “Mɛni hewɔ esa akɛ agbe lɛ?+ Mɛni efee?” 33 Kɛkɛ ni Saul fɔ̃ akpɔlɔ koni ekɛtsu lɛ,+ no hewɔ lɛ, Yonatan na akɛ, epapa etswa efai shi akɛ ebaagbe David.+ 34 Amrɔ nɔŋŋ ni Yonatan kɛ mlifu te shi yɛ okpɔlɔ lɛ sɛɛ, ni eyeee niyenii ko yɛ gbi ni ji enyɔ lɛ nɔ, ni ji nyɔɔŋ hee lɛ nɔ jetsɛremɔ lɛ, ejaakɛ David sane miidɔ lɛ,+ ni lɛ diɛŋtsɛ epapa eshwie ehiɛ shi. 35 Ni enɔ jetsɛremɔ leebi lɛ, Yonatan tee ŋa lɛ nɔ tamɔ bɔ ni ekɛ David eto lɛ, ni sɔɔlɔ oblanyo ko fata ehe kɛtee.+ 36 Ni ekɛɛ esɔɔlɔ lɛ akɛ: “Ofainɛ joo foi ni oyatao gãimlibii ni mibatsɛ̃rɛ̃ lɛ.” Ni sɔɔlɔ lɛ jo foi ni Yonatan tsɛ̃ gãi lɛ kɛtɛke lɛ. 37 Be ni sɔɔlɔ lɛ shɛ he ni Yonatan tsɛ̃ gãi lɛ kɛtee lɛ, Yonatan bo etsɛ sɔɔlɔ lɛ ekɛɛ: “Jeee mikɛɛ gãimlibi lɛ etɛke bo?” 38 Yonatan bo etsɛ sɔɔlɔ lɛ ekɛɛ: “Feemɔ mramra! Ohe afee oya! Kaashashao shi!” Ni Yonatan sɔɔlɔ lɛ kɔlɔ gãimlibii lɛ ni eku esɛɛ eba enuŋtsɔ lɛ ŋɔɔ. 39 Sɔɔlɔ lɛ leee nɔ ni yaa nɔ lɛ he nɔ ko kwraa; Yonatan kɛ David pɛ nuɔ shishi. 40 Kɛkɛ ni Yonatan kɛ etawuu nii lɛ hã esɔɔlɔ lɛ ni ekɛɛ lɛ akɛ: “Kɛya, kɛya maŋ lɛ mli.” 41 Be ni sɔɔlɔ lɛ shi lɛ, David fã kpo kɛjɛ he ko yɛ jɛmɛ wuoyigbɛ. Kɛkɛ ni ekula shi ni ekɛ ehiɛ bu shi shii etɛ, ni amɛshɔshɔɔ amɛnaa ni amɛfó waa, shi David ni fó fe fɛɛ. 42 Yonatan kɛɛ David akɛ: “Yaa yɛ toiŋjɔlɛ mli, ejaakɛ wɔ fɛɛ wɔkã kitã+ yɛ Yehowa gbɛ́i mli akɛ, ‘Yehowa afee odasefonyo yɛ mi kɛ bo teŋ, kɛ agbɛnɛ hu, yɛ miseshi* kɛ oseshi* teŋ kɛya naanɔ.’”+ Kɛkɛ ni David te shi ni etee, ni Yonatan hu ku esɛɛ kɛtee maŋ lɛ mli.\n^ Loo “hewɔ ni etaoɔ misusuma nɛɛ?”\n^ Loo “mihiɛ eba nyam yɛ ohiɛ.”\n^ Loo “osusuma baawie lɛ.”\n^ Hebri sht. ŋm., “he ni yɛ nitsumɔ gbi lɛ lɛ nɔ lɛ.”\n^ Hebri sht. ŋm., “omami yayaiaŋ hiɛgbele?”\n^ Hebri sht. ŋm., “ejaakɛ eji gbele bi.”\n^ Hebri sht. ŋm., “midumɔwu.”


‘Kadimɔ Mɛi Ahiɛnaa’—Ezekiel 9:4\n‘Kadimɔ Mɛi Ahiɛnaa’\nNƆ NI ABAAWIE HE: Bɔ ni akadi anɔkwafoi ni hi shi yɛ Ezekiel gbii lɛ amli kɛhã yibaamɔ kɛ bɔ ni ninaa nɛɛ kɔɔ wɔhe ŋmɛnɛ\n1-3. (a) Mɛni hewɔ Ezekiel naa kpɛ ehe lɛ? Mɛni ená ele yɛ Yerusalem hiɛkpatamɔ lɛ he? (b) Mɛɛ sanebimɔi ahe wɔbaasusu?\nEZEKIEL naa ekpɛ ehe waa! Etsɛko tsɔ nɛ ni ena ninaa ko ni tsɔɔ nyaŋemɔ nibii ni Yudafoi ni ekwa Nyɔŋmɔ lɛ feɔ yɛ sɔlemɔ shĩa ni yɔɔ Yerusalem lɛ. * Nakai atuatselɔi lɛ bule he tuuntu ni akɛ jamɔ krɔŋŋ hãa Yehowa yɛ, yɛ Israel lɛ. Shi jeee sɔlemɔ shĩa lɛ pɛ amɛbule. Amɛkɛ yiwalɛ nifeemɔi bule Yuda shikpɔŋ lɛ nɔ fɛɛ bɔ ni anyɛŋ ana amɛ mɔbɔ. Bɔ ni Yehowa webii ni ehala lɛ anifeemɔi dɔ lɛ waa hewɔ lɛ, ekɛɛ Ezekiel akɛ: “Mikɛ amɛ baaye yɛ mlifu naa.”—Eze. 8:17, 18.\n2 Be ni Ezekiel ná ele akɛ Yehowa mli efu Yerusalem kɛ sɔlemɔ shĩa krɔŋkrɔŋ lɛ, ni eetao ni ekpãtã hiɛ agbɛnɛ lɛ, edɔ lɛ waa! Ekolɛ, Ezekiel bi ehe akɛ: ‘Mɛni baaba anɔkwafoi ni yɔɔ maŋ lɛ mli lɛ anɔ? Ani abaabaa amɛyi? Kɛ́ abaabaa amɛyi lɛ, mɛɛ gbɛ nɔ abaatsɔ afee nakai?’ Ehe ehiaaa ni Ezekiel amɛ be kpalaŋŋ kɛhã hetooi lɛ. Be ni enu kojomɔ ni naa wa ni akɛbaaba Yerusalem lɛ nɔ lɛ, etsɛɛɛ ni enu ni aabo kɛ gbee ni wa akɛ atsɛ mɛi ni baagbala maŋ lɛ toi lɛ kɛba. (Eze. 9:1) Be ni ninaa lɛ yaa nɔ lɛ, gbalɔ lɛ baná ele akɛ jeee mɔ fɛɛ mɔ kɛkɛ hiɛ abaakpãtã, ni enɛ hã etsui nyɔ emli waa. Hɛɛ, abaabaa mɛi ni sa yibaamɔ lɛ ayi!\n3 Akɛni eshwɛ fioo ni jeŋ fɔŋ nɛɛ baaba naagbee hewɔ lɛ, ekolɛ, wɔ hu wɔbaabi wɔhe akɛ, namɛi ayi abaabaa yɛ amanehulu kpeteŋkpele ni kã wɔhiɛ lɛ mli? Belɛ, hã wɔsusu sanebimɔi nɛɛ ahe: (1) Mɛni ekoŋŋ Ezekiel na yɛ ninaa lɛ mli? (2) Te ninaa lɛ ba mli ehã tɛŋŋ yɛ egbii lɛ amli? (3) Mɛɛ gbɛ nɔ ninaa nɛɛ kɔɔ wɔhe ŋmɛnɛ?\n“Nyɛtsɛa Mɛi Ni Baagbala Maŋ Lɛ Toi Lɛ Kɛbaa”\n4. Tsɔɔmɔ nɔ ni Ezekiel na kɛ nɔ ni enu yɛ ninaa lɛ mli.\n4 Enɛ sɛɛ lɛ, mɛni Ezekiel na, ni mɛni enu yɛ ninaa lɛ mli? (Kanemɔ Ezekiel 9:1-11.) Hii kpawo ‘jɛ ŋwɛigbɛ agbó ni hiɛ kwɛɔ kooyigbɛ lɛ naagbɛ kɛba,’ ekolɛ agbó nɛɛ bɛŋkɛ he ni awuŋayeli amaga lɛ ma lɛ loo he ni yei ni foɔ nyɔŋmɔ ni ji Tamuz lɛ yɔɔ lɛ. (Eze. 8:3, 14) Hii kpawo lɛ bote mli kɛtee sɔlemɔ shĩa lɛ mligbɛ kpo lɛ nɔ ni amɛyadamɔ akɔɔble afɔleshaa latɛ lɛ masɛi. Shi jeee afɔleshaa hewɔ hii nɛɛ tee jɛmɛ. Yehowa ekpɛlɛŋ afɔlei ni abaashã yɛ nakai sɔlemɔ shĩa lɛ anɔ dɔŋŋ. Hii nɛɛ ateŋ mɛi ekpaa damɔ shi, ni amɛteŋ mɔ fɛɛ mɔ “hiɛ dade ni ekɛbaajwara nii yɛ edɛŋ.” Mɔ ni ji kpawo nɔ lɛ yɛ srɔto kwraa. Ewo klala atade, ni ehiɛɛɛ dade tamɔ hii krokomɛi lɛ, shi “woloŋmalɔ iŋki tɔ ŋmɔ ehɛ.”\n5, 6. Mɛni wɔbaanyɛ wɔkɛɛ yɛ mɛi ni akadi amɛhiɛnaa lɛ ahe? (Kwɛmɔ mfoniri ni yɔɔ nikasemɔ lɛ shishijee lɛ.)\n5 Mɛni nuu ni woloŋmalɔ iŋki tɔ ŋmɔ ehɛ lɛ baafee? Yehowa diɛŋtsɛ kɛ nitsumɔ ko ni tsii wo edɛŋ akɛ: “Yaakpa maŋ lɛ mli, yaakpa Yerusalem, ni okadi hii ni miikɛ̃mɔ ni amɛmiiye ŋkɔmɔ yɛ nyaŋemɔ nibii fɛɛ ni afeɔ yɛ maŋ lɛ mli lɛ ahewɔ lɛ ahiɛnaa.” Ekolɛ nakai beiaŋ lɛ, Ezekiel kɛ ejwɛŋmɔ tee fɔlɔi anɔkwafoi ni ji Israelbii ni kɛ lá kadi amɛshinaatsei lɛ kɛ yiteŋ nɔ lɛ ahe lɛ anɔ, ni no fee okadi akɛ esa akɛ abaa kromɔbii ni yɔɔ nakai shĩai lɛ amli lɛ ayi. (2 Mo. 12:7, 22, 23) Yɛ Ezekiel ninaa lɛ mli lɛ, ani kadimɔ ni nuu ni woloŋmalɔ iŋki tɔ lɛ ŋmɔ ehɛ lɛ kadi mɛi ahiɛnaa lɛ baatsu nɔ ko ni tamɔ nakai nɔŋŋ—ni tsɔɔ akɛ akpãtãŋ mɛi ni akadi amɛhiɛnaa lɛ ahiɛ be ni akpãtãa Yerusalem hiɛ lɛ?\n6 Kɛ́ wɔna yiŋtoo hewɔ ni akadi mɛi lɛ ahiɛnaa lɛ, ebaahã hetoo lɛ afee faŋŋ. Akɛɛ nuu lɛ koni ekadi mɛi ni “miikɛ̃mɔ ni amɛmiiye ŋkɔmɔ” yɛ nyaŋemɔ nibii fɛɛ ni “afeɔ yɛ maŋ lɛ mli lɛ” ahewɔ lɛ ahiɛnaa. Belɛ, mɛni wɔbaanyɛ wɔkɛɛ yɛ mɛi ni akadi amɛhiɛnaa lɛ ahe? Nɔ kome ji akɛ, jeee amagajamɔ nifeemɔi ni tee nɔ yɛ sɔlemɔ shĩa lɛ pɛ ahe ŋkɔmɔ amɛye, shi moŋ amɛye ŋkɔmɔ yɛ yiwalɛ nifeemɔi, jeŋba sha, kɛ nibii gbohii krokomɛi hu ni tee nɔ yɛ Yerusalem lɛ ahe. (Eze. 22:9-12) Kɛfata he lɛ, eeenyɛ efee akɛ, amɛhã ana bɔ ni amɛnaa nifeemɔi nɛɛ amɛhãa lɛ faŋŋ. Ŋwanejee ko bɛ he akɛ, anɔkwafoi nɛɛ kɛ amɛwiemɔi kɛ amɛnifeemɔi tsɔɔ akɛ, amɛmiihi nibii ni yaa nɔ yɛ maŋ lɛ mli lɛ, shi amɛsumɔɔ anɔkwa jamɔ. Yehowa baaná mɛi nɛɛ mɔbɔ ni ehãŋ akpãtã amɛhiɛ.\n7, 8. Te akɛɛ hii ekpaa ni hiɛ dadei ni akɛjwaraa nii lɛ atsu amɛnitsumɔ lɛ amɛhã tɛŋŋ, ni mɛɛ amaniɛbɔɔ amɛkɛba?\n7 Belɛ, te akɛɛ hii ekpaa ni hiɛ dadei ni akɛjwaraa nii lɛ atsu amɛnitsumɔ lɛ amɛhã tɛŋŋ? Ezekiel nu ni Yehowa miifã amɛ akɛ: Kɛ́ nuu ni woloŋmalɔ iŋki tɔ ŋmɔ ehɛ lɛ kadi mɛi lɛ ahiɛnaa egbe naa lɛ, nyɛgbea mɔ fɛɛ mɔ, ja mɛi ni akadi amɛhiɛnaa lɛ pɛ. Yehowa fã amɛ akɛ: “Nyɛjea shishi kɛjɛa mijamɔhe lɛ.” (Eze. 9:6) Akɛɛ mɛi ni baagbe mɛi lɛ akɛ, amɛje amɛnitsumɔ lɛ shishi kɛjɛ Yerusalem sɔlemɔ shĩa lɛ tuuntu, ejaakɛ jɛmɛ bɛ krɔŋŋ kɛhã Yehowa dɔŋŋ. Mɛi ni abaagbe klɛŋklɛŋ ji “onukpai ni yɔɔ shĩa lɛ hiɛ lɛ,” ni ji Israel onukpai 70 ni yɔɔ sɔlemɔ shĩa lɛ, ni shãa tsofa-kɛ-ŋma amɛhãa amale nyɔŋmɔi lɛ.—Eze. 8:11, 12; 9:6.\n8 Te nibii anaa yakpa hã tɛŋŋ? Be ni Ezekiel hiɛ kwɛmɔ ni eboɔ toi lɛ, nuu ni woloŋmalɔ iŋki tɔ ŋmɔ ehɛ lɛ babɔ Yehowa amaniɛ akɛ: “Mifee bɔ ni ofã mi lɛ pɛpɛɛpɛ.” (Eze. 9:11) Nɔ ni wɔbaanyɛ wɔbi wɔhe pɛ ji: ‘Te nibii anaa yakpa hã tɛŋŋ kɛhã mɛi ni yɔɔ Yerusalem lɛ? Ani anɔkwafoi komɛi je Yerusalem hiɛkpatamɔ lɛ mli?’\nMɛɛ Gbɛ Nɔ Ninaa Lɛ Ba Mli Yɛ Ezekiel Beiaŋ?\n9, 10. Mɛɛ anɔkwafoi komɛi je hiɛkpatamɔ lɛ mli, ni mɛni wɔbaanyɛ wɔkɛɛ yɛ amɛhe?\n9 Kanemɔ 2 Kronika 36:17-20. Ezekiel gbalɛ lɛ ba mli yɛ afi 607 D.Ŋ.B. be ni Babilon asraafoi lɛ yakpãtã Yerusalem kɛ esɔlemɔ shĩa lɛ hiɛ lɛ. Babilonbii lɛ batsɔ tamɔ “kɔɔpoo yɛ Yehowa dɛŋ,” ni Yehowa kɛ amɛ tsu nii kɛfɔse emlifu lɛ eshwie Yerusalem ni yeee anɔkwa lɛ nɔ kɛgbala amɛtoi. (Yer. 51:7) Ani akpãtã mɔ fɛɛ mɔ kɛkɛ hiɛ? Dabi. Ezekiel ninaa lɛ tsɔɔ mli akɛ, Babilonbii lɛ kpãtãŋ mɛi komɛi ahiɛ.—1 Mo. 18:22-33; 2 Pet. 2:9.\n10 Abaa anɔkwafoi babaoo ayi, amɛteŋ mɛi komɛi ji Rekabbii lɛ kɛ Ebed-melek, Etiopianyo lɛ, kɛ gbalɔ Yeremia kɛ ewoloŋmalɔ Baruk. (Yer. 35:1-19; 39:15-18; 45:1-5) Kɛ́ wɔsusu Ezekiel ninaa lɛ he lɛ, wɔbaanyɛ wɔmu sane naa akɛ no mli lɛ mɛi nɛɛ “miikɛ̃mɔ ni amɛmiiye ŋkɔmɔ yɛ nyaŋemɔ nibii fɛɛ” ni afeɔ yɛ Yerusalem lɛ hewɔ. (Eze. 9:4) Eeenyɛ efee akɛ dani abaakpãtã Yerusalem hiɛ lɛ, mɛi nɛɛ jɛ amɛtsuiiaŋ amɛhã ana faŋŋ akɛ amɛfiii efɔŋfeemɔi ni yaa nɔ lɛ asɛɛ, shi moŋ amɛsumɔɔ jamɔ krɔŋŋ, ni no hewɔ akpãtãaa amɛhiɛ lɛ.\n11. Namɛi hii ekpaa ni hiɛ dadei ni akɛjwaraa nii lɛ kɛ nuu ni woloŋmalɔ iŋki tɔ ŋmɔ ehɛ lɛ damɔ shi kɛhã?\n11 Ani akɛ nɔ ko pɔtɛɛ kadi anɔkwafoi lɛ ahiɛnaa diɛŋtsɛ? Aŋmako nɔ ko ni tsɔɔ akɛ ahã mɔ ko, tamɔ Ezekiel loo gbalɔ kroko, yakpa Yerusalem fɛɛ ni ekɛ nɔ ko kadi anɔkwafoi lɛ ahiɛnaa. Belɛ, wɔbaanyɛ wɔkɛɛ akɛ, nɔ ni Ezekiel na lɛ ji nifeemɔ ko ni no mli lɛ eeya nɔ yɛ ŋwɛi, ni no hewɔ lɛ adesa ko nyɛɛɛ ekɛ ehiŋmɛi ana. Nuu ni woloŋmalɔ iŋki tɔ ŋmɔ ehɛ lɛ kɛ hii ekpaa ni hiɛ dade ni akɛjwaraa nii ni yɔɔ ninaa lɛ mli lɛ, damɔ shi kɛhã Yehowa mumɔŋ bɔɔ nii anɔkwafoi ni be fɛɛ be lɛ, amɛfee klalo akɛ amɛbaafee esuɔmɔnaa nii lɛ. (Lala 103:20, 21) Wɔbaanyɛ wɔkɛɛ akɛ, Yehowa kɛ ebɔfoi lɛ tsu nii koni amɛkwɛ ni akpãtã Yerusalem ni yeee lɛ anɔkwa lɛ hiɛ. Bɔfoi lɛ kadi mɛi ni sa yibaamɔ lɛ ahiɛnaa yɛ mfonirifeemɔŋ, ni tsɔɔ akɛ jeee mɔ fɛɛ mɔ kɛkɛ hiɛ akpãtã.\nTe Ezekiel Ninaa Lɛ Kɔɔ Wɔhe Tɛŋŋ Ŋmɛnɛ?\nAKRABATSA 16A: Ani Yerusalem Feɔ Kristendom He Mfoniri?\n12, 13. (a) Mɛni hewɔ Yehowa fɔse emlila eshwie Yerusalem nɔ lɛ? Ni mɛni hewɔ esa akɛ wɔkpa gbɛ akɛ ebaafee nɔ ko ni tamɔ nakai nɔŋŋ yɛ wɔgbii nɛɛ amli lɛ? (b) Ani Yerusalem ni yeee Nyɔŋmɔ anɔkwa lɛ feɔ Kristendom he mfoniri? Tsɔɔmɔ mli. (Kwɛmɔ akrabatsa ni ji, “Ani Yerusalem Feɔ Kristendom He Mfoniri?”)\n12 Etsɛŋ, wɔbaana ni Nyɔŋmɔ miikojo je nɛɛ bɔ ni anako enɔ dã, no ji “amanehulu kpeteŋkpele ni anako enɔ dã kɛjɛ je lɛ shishijee aahu kɛbashi amrɔ nɛɛ, dabi, ni eko hu baŋ dɔŋŋ lɛ.” (Mat. 24:21) Be ni wɔmɛɔ nakai be lɛ, sanebimɔi komɛi ni he hiaa waa baa wɔjwɛŋmɔ mli, ni nomɛi ji: Ani abaakpãtã mɔ fɛɛ mɔ kɛkɛ hiɛ, loo abaabaa mɛi komɛi ayi? Ani yɛ gbɛ ko nɔ lɛ, abaakadi Yehowa anɔkwa jálɔi lɛ kɛhã yibaamɔ? Kɛ́ wɔbaakɛɛ lɛ, ani Ezekiel gbalɛ ni kɔɔ nuu ni woloŋmalɔ iŋki tɔ ŋmɔ ehɛ lɛ he lɛ baaba mli yɛ wɔbei nɛɛ amli? Sanebimɔi etɛ nɛɛ fɛɛ ahetoo ji hɛɛ. Mɛni hewɔ wɔbaanyɛ wɔmu sane naa nakai? Kɛhã hetoo lɛ, hã wɔku wɔsɛɛ kɛya Ezekiel ninaa lɛ nɔ ekoŋŋ.\n13 Ani okaiɔ nɔ hewɔ ni Yehowa fɔse emlila lɛ eshwie blema Yerusalem nɔ lɛ? Kanemɔ Ezekiel 9:8, 9 lɛ ekoŋŋ. Be ni Ezekiel bi akɛ abaakpãtã “Israelbii lɛ ateŋ mɛi ni eshwɛ lɛ fɛɛ ahiɛ” lo lɛ, Yehowa tsɔɔ lɛ yiŋtoi ejwɛ hewɔ ni ekɛ hiɛkpatamɔ lɛ baa lɛ. Klɛŋklɛŋ lɛ, “esha” ni maŋ lɛ efee lɛ “da waa diɛŋtsɛ.” * Nɔ ni ji enyɔ lɛ, Yuda shikpɔŋ lɛ nɔ ‘eyi obɔ kɛ lashishwiemɔ.’ Nɔ ni ji etɛ lɛ, no mli lɛ “efɔŋ eyi” Yerusalem, ni ji Yuda maŋtsɛyeli lɛ maŋtiase lɛ mli obɔ. Nɔ ni ji ejwɛ lɛ, akɛni maŋbii lɛ susu akɛ “Yehowa enaaa” efɔŋ ni amɛfeɔ lɛ hewɔ lɛ, amɛkɛ no jie amɛnaa ni amɛtee nɔ amɛfee efɔŋ. Ani wiemɔi nɛɛ etsɔɔɔ akɛ jeŋ ni wɔyɔɔ mli ŋmɛnɛ ni jeŋba sha, yiwalɛ nifeemɔ, kɛ efɔŋ eyi mli obɔ nɛɛ sa toigbalamɔ? Ekã shi faŋŋ akɛ, akɛni Yehowa “tsakeee” hewɔ lɛ, bɔ ni emli fu Ezekiel gbii lɛ amli bii lɛ yɛ amɛnifeemɔi fɔji lɛ ahewɔ lɛ, nakai nɔŋŋ emli baafu wɔgbii nɛɛ amli bii lɛ yɛ amɛnifeemɔi fɔji lɛ ahewɔ. (Yak. 1:17; Mal. 3:6) Belɛ, esa akɛ wɔkpa gbɛ akɛ, hii ekpaa ni hiɛ dadei ni akɛjwaraa nii lɛ kɛ nuu ni woloŋmalɔ iŋki tɔ ŋmɔ ehɛ lɛ yɛ nitsumɔ ko ni amɛbaatsu yɛ wɔgbii nɛɛ amli hu!\nEtsɛŋ hii ekpaa ni hiɛ dadei ni akɛjwaraa nii lɛ baatsu nitsumɔ ko (Kwɛmɔ kuku 12, 13)\n14, 15. Mɛɛ nɔkwɛmɔnii tsɔɔ akɛ Yehowa bɔɔ mɛi kɔkɔ dani ekɛ hiɛkpatamɔ baa?\n14 Shi mɛɛ gbɛ nɔ Ezekiel gbalɛ nɛɛ baa mli yɛ wɔgbii nɛɛ amli? Kɛ́ wɔsusu bɔ ni ninaa lɛ ba mli yɛ blema lɛ he lɛ, ebaaye ebua wɔ ni wɔna nɔ ni esa akɛ wɔkpa gbɛ amrɔ nɛɛ kɛ wɔsɛɛ hu. Hã wɔsusu nibii komɛi ni wɔna loo wɔbaana ni tsɔɔ akɛ Ezekiel gbalɛ lɛ miiba mli lɛ ahe wɔkwɛ.\n15 Yehowa bɔɔ mɛi kɔkɔ dani ekɛ hiɛkpatamɔ baa. Tamɔ bɔ ni wɔna yɛ wolo nɛɛ Yitso 11 lɛ mli lɛ, Yehowa wó Ezekiel ‘bulɔ ehã Israel shĩa lɛ.’ (Eze. 3:17-19) Kɛjɛ afi 613 D.Ŋ.B. lɛ, Ezekiel bɔi Israelbii lɛ kɔkɔbɔɔ akɛ hiɛkpatamɔ miiba. Gbalɔi krokomɛi, tamɔ Yesaia kɛ Yeremia hu bɔ Yerusalembii lɛ kɔkɔ yɛ hiɛkpatamɔ ni baaba amɛnɔ lɛ he. (Yes. 39:6, 7; Yer. 25:8, 9, 11) Yɛ wɔgbii nɛɛ amli lɛ, Yehowa tsɔɔ Kristo nɔ ehãa kuu fioo ko ni afɔ amɛ mu lɛ lɛɔ enɔkwa jalɔi, ni ji ewebii lɛ, ni jeee no pɛ amɛfeɔ, shi amɛbɔɔ mɛi kɔkɔ hu yɛ amanehulu kpeteŋkpele ni ebɛŋkɛ kpaakpa lɛ he.—Mat. 24:45.\n16. Ani Yehowa webii kadiɔ mɛi kɛhã yibaamɔ? Tsɔɔmɔ mli.\n16 Yehowa webii kadiii mɛi kɛhã yibaamɔ. Kaimɔ akɛ afãaa Ezekiel akɛ lɛ diɛŋtsɛ eyakpa Yerusalem ni ekadi mɛi kɛhã yibaamɔ. Nakai nɔŋŋ Yehowa fãko ewebii ni yɔɔ ŋmɛnɛ lɛ hu akɛ amɛkadi mɛi ni sa lɛ kɛhã yibaamɔ. Moŋ lɛ, akɛ Kristo shĩa bii lɛ, afã wɔ akɛ wɔshiɛ. Kɛ́ wɔkɛ ekãa shiɛ Nyɔŋmɔ Maŋtsɛyeli lɛ he sane kpakpa lɛ ni wɔbɔ mɛi kɔkɔ akɛ etsɛŋ jeŋ fɔŋ nɛɛ baaba naagbee lɛ, no tsɔɔ akɛ wɔkɛ hiɛdɔɔ miitsu famɔ nɛɛ he nii. (Mat. 24:14; 28:18-20) No hewɔ lɛ, wɔ hu wɔyeɔ wɔbuaa mɛi ni hiɛ tsui kpakpa lɛ koni amɛmɔ jamɔ krɔŋŋ lɛ mli.—1 Tim. 4:16.\nAKRABATSA 16B: Kɛ̃ɛmɔ Kɛ Ŋkɔmɔyeli, Mɛi Akadimɔ, Nii Ajwaramɔ—Mɛɛ Be Kɛ Mɛɛ Gbɛ Nɔ?\n17. Mɛni esa akɛ mɛi afee amrɔ nɛɛ koni wɔsɛɛ lɛ anyɛ akadi amɛ kɛhã yibaamɔ?\n17 Dani abaanyɛ abaa mɛi ayi yɛ hiɛkpatamɔ ni baa lɛ mli lɛ, esa akɛ amrɔ nɛɛ amɛtsɔɔ akɛ amɛyɛ hemɔkɛyeli. Tamɔ bɔ ni wɔna kɛtsɔ hiɛ lɛ, mɛi ni abaa amɛyi yɛ Yerusalem hiɛkpatamɔ lɛ mli yɛ afi 607 D.Ŋ.B. lɛ hã ana faŋŋ akɛ amɛjɛ amɛtsuiŋ amɛkpoo efɔŋfeemɔ ni yaa nɔ lɛ ni amɛmɔ jamɔ krɔŋŋ lɛ mli momo. Nakai nɔŋŋ eji ŋmɛnɛ. Dani hiɛkpatamɔ lɛ baaba lɛ, esa akɛ aŋkroaŋkroi ‘akɛ̃mɔ ni amɛye ŋkɔmɔ,’ ni tsɔɔ akɛ amɛwerɛ aho amɛhe waa yɛ nibii fɔji ni afeɔ yɛ je nɛɛ mli lɛ ahewɔ. Ni esa akɛ amɛtsɔ amɛwiemɔi kɛ amɛnifeemɔi anɔ amɛhã ana faŋŋ akɛ, amɛhiɛ jamɔ krɔŋŋ lɛ mli. Mɛɛ gbɛ nɔ amɛbaatsɔ amɛfee nakai? Esa akɛ amɛbo sane kpakpa lɛ ni ashiɛɔ ahãa amɛ ŋmɛnɛ lɛ toi, amɛya nɔ amɛwo subaŋ hee ni tamɔ Kristo nɔ lɛ, amɛhã abaptisi amɛ kɛfee amɛhe nɔ ni amɛjɔɔ amɛhã Yehowa lɛ he okadi, ni amɛfi Kristo nyɛmimɛi lɛ asɛɛ daa. (Eze. 9:4; Mat. 25:34-40; Efe. 4:22-24; 1 Pet. 3:21) Mɛi ni kɔɔ gbɛ ni tamɔ nɛkɛ amrɔ nɛɛ ni be ni amanehulu kpeteŋkpele lɛ baaba lɛ, amɛkã he amɛji anɔkwa jálɔi lɛ pɛ abaakadi amɛ kɛhã yibaamɔ.\n18. (a) Mɛɛ gbɛ nɔ Yesu Kristo baakadi mɛi ni sa lɛ, ni mɛɛ be ebaafee nakai? (b) Ani ehe baahia ni akadi anɔkwafoi ni afɔ mu lɛ? Tsɔɔmɔ mli.\n18 Ŋwɛi abaajɛ akadi mɛi ni sa lɛ. Yɛ Ezekiel gbii lɛ amli lɛ, ŋwɛibɔfoi lɛ fata he ni akadi anɔkwafoi lɛ kɛhã yibaamɔ lɛ. Gbalɛ nɛɛ baaná emlibaa ŋmɛnɛ hu be ni nuu ni woloŋmalɔ iŋki tɔ ŋmɔ ehɛ ni damɔ shi kɛhã Yesu Kristo lɛ ‘eba yɛ enunyam lɛ mli’ akɛ Kojolɔ ni baakojo jeŋmaji lɛ fɛɛ lɛ. (Mat. 25:31-33) Yesu baa be nɛɛ baaba yɛ amanehulu kpeteŋkpele lɛ mli be ni akpãtã amale jamɔ hiɛ lɛ sɛɛ. * Yɛ nakai be krɛdɛɛ lɛ mli, ni tsɔɔ akɛ, yɛ be fioo dani Harmagedon baaje shishi lɛ mli lɛ, Yesu baakojo mɛi akɛ gwantɛŋi loo abotiai. Abaakojo loo abaakadi “asafoku babaoo” lɛ mli bii lɛ akɛ gwantɛŋi, ni tsɔɔ akɛ “amɛbaaya naanɔ wala mli.” (Kpo. 7:9-14; Mat. 25:34-40, 46) Ni anɔkwafoi ni afɔ amɛ mu lɛ hu? Amɛ lɛ, ehe ehiaaa ni akadi amɛ kɛhã yibaamɔ kɛfo Harmagedon. Moŋ lɛ, amɛteŋ mɛi ni baagboi dani amanehulu kpeteŋkpele lɛ baaje shishi lɛ, abaasɔo amɛnaa nɔ ni ji naagbee nɔ dani amɛbaagboi. Ni abaasɔo amɛteŋ mɛi ni eshwɛ lɛ hu anaa nɔ ni ji naagbee nɔ kɛ́ eshwɛ fioo ni amanehulu kpeteŋkpele lɛ baaje shishi. Kɛkɛ lɛ, yɛ be ko mli dani Harmagedon baaje shishi lɛ, abaaŋɔ amɛteŋ mɛi ni yɔɔ shikpɔŋ lɛ nɔ lolo lɛ kɛya ŋwɛi.—Kpo. 7:1-3.\n19. Namɛi baafata Yesu he kɛkojo je nɛɛ? (Kwɛmɔ akrabatsa ni ji “Kɛ̃ɛmɔ Kɛ Ŋkɔmɔyeli, Mɛi Akadimɔ, Nii Ajwaramɔ—Mɛɛ Be Kɛ Mɛɛ Gbɛ Nɔ?”)\n19 Yesu Kristo, ŋwɛi Maŋtsɛ lɛ, kɛ esraafoi ni yɔɔ ŋwɛi lɛ baakojo je nɛɛ. Yɛ Ezekiel ninaa lɛ mli lɛ, nuu ni wo klala atade lɛ kadi mɛi lɛ egbe naa dani hii ekpaa ni hiɛ dadei ni akɛjwaraa nii lɛ je hiɛkpatamɔ lɛ shishi. (Eze. 9:4-7) Nakai nɔŋŋ dani hiɛkpatamɔ ni baa lɛ baaje shishi lɛ, ja Yesu ekojo mɛi ni jɛ jeŋmaji lɛ fɛɛ amli ni ekadi gwantɛŋi lɛ kɛhã yibaamɔ dã. Kɛkɛ lɛ, yɛ Harmagedon ta lɛ mli lɛ, Yesu baanyiɛ ŋwɛi asraafoi lɛ, ni ji ŋwɛibɔfoi krɔŋkrɔŋi kɛ mɛi 144,000 lɛ fɛɛ ni kɛ lɛ baaye maŋtsɛ lɛ ahiɛ, ni amɛkɛ jeŋ fɔŋ nɛɛ baawu ni amɛbaakpãtã ehiɛ butuu, ni amɛbaahere anɔkwa jálɔi lɛ ayiwala kɛya jalɛ jeŋ hee lɛ mli.—Kpo. 16:14-16; 19:11-21.\n20. Mɛni wɔkase yɛ Ezekiel ninaa ni kɔɔ nuu ni woloŋmalɔ iŋki tɔ ŋmɔ ehɛ lɛ he lɛ mli?\n20 Wɔhiɛ esɔ nibii ni wɔkase yɛ Ezekiel ninaa ni kɔɔ nuu ni woloŋmalɔ iŋki tɔ ŋmɔ ehɛ lɛ he lɛ mli lɛ waa diɛŋtsɛ! Wɔkase akɛ, wɔbaanyɛ wɔná nɔmimaa kwraa akɛ Yehowa kpãtãŋ jalɔi ahiɛ efataŋ efɔŋfeelɔi ahe. (Lala 97:10) Wɔna nɔ ni esa akɛ wɔfee amrɔ nɛɛ koni wɔsɛɛ lɛ anyɛ akadi wɔ kɛhã yibaamɔ. Akɛ Yehowa jálɔi lɛ, wɔtswa wɔfai shi akɛ wɔkɛ wɔnyɛmɔ fɛɛ baashiɛ sane kpakpa lɛ wɔtsɔɔ mɛi ni kɛ̃mɔɔ ni amɛyeɔ ŋkɔmɔ yɛ nibii fɔji ni afeɔ yɛ Satan je lɛ mli lɛ he lɛ, ni wɔbɔɔ mɛi kɔkɔ hu yɛ hiɛkpatamɔ ni baa lɛ he. No hewɔ lɛ, wɔná hegbɛ kpele akɛ wɔbaaye wɔbua “mɛi fɛɛ ni yɔɔ anɔkwale lɛ ni baanyɛ ahã amɛná naanɔ wala lɛ he tsui kpakpa lɛ” koni amɛbafata wɔhe yɛ jamɔ krɔŋŋ lɛ mli bɔ ni afee ni wɔsɛɛ lɛ anyɛ akadi amɛ kɛhã yibaamɔ kɛya Nyɔŋmɔ jalɛ jeŋ hee lɛ mli.—Bɔf. 13:48.\n^ kk. 1 Awie Ezekiel ninaa ni kɔɔ nyaŋemɔ nibii ni Yudafoi lɛ fee yɛ sɔlemɔ shĩa lɛ he lɛ he yɛ wolo nɛɛ Yitso 5 lɛ mli.\n^ kk. 13 Niiamlitaomɔ wolo ko tsɔɔ akɛ, Hebri wiemɔ ni atsɔɔ shishi akɛ “esha” lɛ baanyɛ atsɔɔ “nibii gbohii ni afeɔ.” Wolo kroko hu tsɔɔ akɛ, akɛ wiemɔ nɛɛ tsuɔ nii yɛ “jamɔ saji amli, ni bei pii lɛ, etsɔɔ akɛ mɔ ko kɛ ehe ewo jeŋba gbonyo mli loo eyeɔ fɔ yɛ Nyɔŋmɔ hiɛ.”\n^ kk. 18 Ekã shi faŋŋ akɛ, Babilon Kpeteŋkpele lɛ hiɛkpatamɔ lɛ etsɔɔɔ akɛ abaakpãtã amale jamɔ mli bii lɛ fɛɛ ahiɛ. Nakai beiaŋ lɛ, osɔfoi komɛi po baashi amale jamɔ lɛ, ni amɛbaakɛɛ akɛ amɛkɛ amale jamɔ ebɔko dã.—Zak. 13:3-6.\nMɛɛ gbɛ nɔ Ezekiel ninaa ni kɔɔ nuu ni woloŋmalɔ iŋki tɔ ŋmɔ ehɛ lɛ he lɛ hãa wɔnaa bɔ ni Yehowa naa mɔbɔ?\nMɛni esa akɛ ofee amrɔ nɛɛ koni wɔsɛɛ lɛ anyɛ akadi bo kɛhã yibaamɔ?\nAmrɔ nɛɛ ni okase Ezekiel ninaa ni kɔɔ nuu ni woloŋmalɔ iŋki tɔ ŋmɔ ehɛ lɛ he lɛ he nii nɛɛ, mɛni otswa ofai shi akɛ obaafee?\nKɛmaje Mɔ Ko Kɛmaje Mɔ Ko ‘Kadimɔ Mɛi Ahiɛnaa’\nrr yitso 16 bf. 172-180


He Nɛ Klɔɔsu Je—Nɔ́ He Je Nɛ Anɔkuale Kristofohi Kɛ Klɔɔsu Tsu We Ní | Baiblo Tsɔɔmi\nNɔ́ He Je Nɛ Anɔkuale Kristofohi Kɛ Klɔɔsu Tsu We Ní Ngɛ A Jami Mi\nNIMLI ayɔhi abɔ a bua jɔ klɔɔsu he, nɛ a buu lɛ. Womi nɛ ji The Encyclopædia Britannica tu klɔɔsu he munyu kaa e ji “Kristo jami mi okadi titli.” Se anɔkuale Kristofohi kɛ klɔɔsu tsu we ní ngɛ a jami mi. Mɛni he je?\nNɔ́ tutuutu he je ji, pi klɔɔsu nɔ nɛ a gbe Yesu Kristo ngɛ. Hela munyungu nɛ a pɔɔ sisi tsɔɔmi ke “klɔɔsu” ɔ ji stau·rosʹ. Nɔ́ nɛ e tsɔɔ kɛkɛ ji “plai aloo tso jãi.” Womi nɛ ji, The Companion Bible ɔ de ke: “[Stau·rosʹ] tsɔɔ we tso enyɔ nɛ a kɛ bia a sibi mi . . . Nɔ́ ko be Hela gbi nɛ a kɛ ngma [Somi He] ɔ mi nɛ tsɔɔ kaa [Stau·rosʹ] ɔ ji tso enyɔ.”\nBaiblo sisi tsɔɔli ngɔ munyungu kpa kɛ tsu ní kɛ tsɔɔ nɔ́ nɛ a gbe Yesu ngɛ nɔ ɔ, ngɛ ngmamihi fuu a mi. Lɔ ɔ ji Hela munyungu xyʹlon. (Bɔfo Ɔmɛ A Ní Tsumi 5:30; 10:39; 13:29; Galatia Bi 3:13; 1 Petro 2:24) Nɔ́ nɛ munyungu nɛ ɔ tsɔɔ kɛkɛ ji “tso,” “tsoku, aloo si mami tso.”\nHermann Fulda tsɔɔ nɔ́ he je nɛ a sɛuɔ nɔ ngɛ tso jãi kake nɔ ɔ nya ngɛ e womi nɛ ji Klɔɔsu kɛ Nɔ Sɛumi ngɛ Klɔɔsu Nɔ ɔ mi ke: “Tsohi pɔɛ he ngɛ hehi nɛ a sɛuɔ nɔ ngɛ ɔ. Lɔ ɔ he ɔ, a maa tso kake pɛ si. A fiɔ awi yeli a ninehi kɛ woɔ tso ɔ he ngɛ hiɔwe, nɛ behi fuu ɔ, a fiɔ a nanehi hulɔ, aloo a ngɔɔ plɛɛko kɛ kaa mɛ kɛ woɔ tso ɔ he.”—Das Kreuz und die Kreuzigung.\nSe odase yemi nɛ mi wa pe kulaa ngɛ Mawu Munyu ɔ mi. Bɔfo Paulo de ke: “Wa he ɔ, Kristo ba plɛ nɔ nɛ a gbiɛ lɛ, konɛ gbiɛmi nɛ maa ba wa nɔ ngɛ mlaa a nya a, e je wɔ kɛ je mi. Ejakaa, a ngma ke, ‘Nɔ tsuaa nɔ nɛ a sɛu lɛ ngɛ sɛumi tso nɔ ɔ, a gbiɛ lɛ.’” (Galatia Bi 3:13) Ngɛ hiɛ ɔ, Paulo tsɛ 5 Mose 21:22, 23 ɔ se. Enɛ ɔ tsɔɔ heii kaa, tso kake he munyu e ngɛ tue se pi klɔɔsu. Akɛnɛ ke a gbe nɔ ko ngɛ blɔ nɛ ɔ nɔ ɔ, a “gbiɛ lɛ” he je ɔ, e sɛ kaa Kristofohi ngɔɔ klɔɔsu nɛ Kristo ngɛ nɔ he foni loo okadi kɛ dlaa a wehi a mi.\nOdase yemi ko be nɛ tsɔɔ kaa jeha 300 ngɛ Kristo gbenɔ se ɔ, Kristofohi kɛ klɔɔsu tsu ní ngɛ a jami mi. Se ngɛ jeha lafa eywiɛ ɔ mi ɔ, Nɔ Yelɔ Constantine nɛ ji wɔ jalɔ ɔ tsake kɛ ba piɛɛ lakpa Kristofohi a he, nɛ e ngɔ klɔɔsu kɛ pee Kristofohi a jami ɔ mi okadi titli. Ngɛ juɛmi saisaa nɛ Constantine hɛɛ ɔ tsuo se ɔ, klɔɔsu kɛ Yesu Kristo be tsakpa ko. Ngɛ anɔkuale mi ɔ, klɔɔsu je wɔ jami mi. Womi nɛ ji New Catholic Encyclopedia a de ke: “A kɛ klɔɔsu tsuɔ ní loko Kristofohi a jami ba, nɛ nihi nɛ pi Kristofohi hu kɛ tsuɔ ní ngɛ a kusumihi a mi.” Womi kpahi hu tu klɔɔsu he munyu kaa a kɛ tsuɔ ní ngɛ adebɔ níhi a jami, kɛ wɔ jami ní peepeehi kaa fɔmi kusumihi a mi.\nLɛɛ mɛni he je nɛ a ngɔ wɔ jali a we okadi nɛ ɔ kɛ ba wo Kristofohi a jami mi mɔ? E ngɛ heii kaa bɔ nɛ pee nɛ e he ko wa ha wɔ jali ɔmɛ kaa a ma ba pee “Kristofohi.” Se e ngɛ heii hu kaa Baiblo ɔ kplɛɛ we okadi níhi nɛ nɔ ko ma ja a nɔ. (2 Korinto Bi 6:14-18) Jehanɛ se ɔ, Ngmami ɔ hiɔ wɔ jami ní peemi kulaa. (2 Mose 20:4, 5; 1 Korinto Bi 10:14) Lɔ ɔ he ɔ, yi mi tomi kpakpa he je nɛ anɔkuale Kristofohi kɛ klɔɔsu tsu we ní ngɛ a jami mi ɔ nɛ. *\n^ kk. 4 Ke o ngɛ klɔɔsu he munyuhi fuu hlae ɔ, hyɛ Reasoning From the Scriptures nɛ Yehowa Odasefohi pee ɔ ba fa 89-93.


KANE NGƐ Acholi Afrikaans Albanian Amharic Angola Mumuihi A Gbi Arabic Armenian Australia Mumuihi A Gbi Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Dutch Efik English Estonian Ewe Fijian Finnish Fon French Ga Georgian German Greek Guarani Gujarati Gun Hausa Hebrew Hiligaynon Hindi Hungarian Ibanag Icelandic Igbo Iloko Indonesian Isoko Italian Japanese Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lhukonzo Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mongolian Moore Myanmar Ndebele Ndebele (Zimbabwe) Ndonga Nepali Nigeria Pidgin Norwegian Nzema Okpe Oromo Ossetian Pangasinan Papiamento (Curaçao) Persian Pidgin (Cameroon) Polish Portuguese Punjabi Quechua (Bolivia) Romanian Runyankore Russian Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spania Sranantongo Swahili Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Urdu Urhobo Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\nAnɛ o nine su sika tsu nyafii ko nɔ hyɛ lo? Nihi bɔɔ pɛ nɛ a nine su eko nɔ hyɛ. Se nihi ayɔhi abɔ a nine su nɔ́ ko nɛ he jua wa kulaa pe sika tsu nɔ. Enɛ ɔ ji nile nɛ je hiɔwe, ‘a kɛ sika tsu he we.’—Hiob 28:12, 15.\nNGƐ blɔ ko nɔ ɔ, wa ma nyɛ ma de ke nihi nɛ a bua jɔ Baiblo kasemi he ɔ ngɛ kaa nihi nɛ a hlaa sika tsu nyafinyafihi. E sa kaa Baiblo kaseli nɛ ɔmɛ nɛ a bɔ mɔde nɛ a ya nɔ nɛ a hla Ngmami ɔ mi, konɛ a nine nɛ su nile nɛ se be ɔ nɔ. Enɛ ɔ he ɔ, nyɛ ha nɛ wa susu blɔhi etɛ nɛ a guɔ nɔ kɛ hlaa sika tsu ɔ he, konɛ waa hyɛ nɔ́ nɛ wa ma nyɛ maa kase kɛ je mi.\nO NÁ SIKA TSU NYAFII KO!\nMoo ngɔ lɛ kaa o ngɛ nyɛɛe ngɛ pa ko he, nɛ o na tɛ nyafii ko nɛ ngɛ kpɛe. Benɛ o wo nɔ́ ɔ, o na kaa e ji sika tsu, nɛ o bua jɔ. E ngɛ nyafii kulaa, nɛ e nami yee pe daimond nɛ he jua wa wawɛɛ po. Lɔ ɔ se ɔ, o bɔni lejɛ ɔ hlami kaa o maa na sika tsu ɔ fuu kɛ piɛɛ he lo.\nJã kɛ̃ nɛ eko ɔ, o ma kai kaa be ko nɛ be ɔ, Yehowa sɔmɔlɔ ko ba o we mi nɛ e kɛ mo ba susu Baiblo ɔ mi sɛ gbi nɛ haa nɔ hɛ nɔ kami ɔ he. Eko ɔ, o ma nyɛ ma kai be nɛ o yɔse kaa o nine su nɔ́ ko nɛ ngɛ kaa mumi mi sika tsu ɔ nɔ. E ma nyɛ maa ba kaa kekleekle be nɛ a ha nɛ o na Mawu biɛ nɛ ji Yehowa a ngɛ Baiblo ɔ mi ɔ ji be nɛ o yɔse kaa o nine su mumi mi sika tsu nɛ ɔ nɔ ɔ nɛ. (La 83:18) Aloo eko ɔ, benɛ o ba le kaa o ma nyɛ maa pee Mawu huɛ ɔ ji be nɛ o yɔse kaa o nine su mumi mi sika tsu ko nɔ. (Yak. 2:23) Amlɔ nɔuu ɔ, o na kaa o nine su nɔ́ ko nɛ he jua wa pe sika tsu nɔ! Nɛ lɔ ɔ se ɔ, o ngɛ mɔde bɔe kaa o nine maa su mumi mi sika tsu fuu nɔ kɛ piɛɛ he.\nO NINE SU SIKA TSU FUU NƆ!\nBe komɛ ɔ, a naa sika tsu nyafinyafihi nɛ a pueɔ si ngɛ he kake ngɛ pahi a mi loo pahi a nya. A tsɛɛ sika tsu nɛ ɔ ke alluvial gold. Nihi nɛ a hlaa sika tsu nɛ a tsuɔ ní wawɛɛ ɔ ma nyɛ maa na sika tsu nyafinyafihi fuu nɛ a jua ma nyɛ maa su dɔla akpe nyɔngmahi abɔ ngɛ nyɔhiɔ bɔɔ ko mi.\nKe nɔ ko bua sika tsu nya a, e bua jɔɔ. Jã kɛ̃ nɛ eko ɔ, be nɛ o kɛ Yehowa Odasefo no ko bɔni Baiblo ɔ kasemi ɔ, mo hu o bua jɔ. Eko ɔ, ke o kane Baiblo ɔ kuku tsuaa kuku ɔ, o pueɔ o yi mi tɛ ngɛ he, nɛ lɔ ɔ ha nɛ o ba le níhi fuu, nɛ o ba wa ngɛ mumi mi. O bɔ mɔde wawɛɛ kɛ hla Baiblo ɔ mi anɔkualehi nɛ a he jua wa a, nɛ o ba na nɔ́ nɛ o ma nyɛ maa pee konɛ o kɛ Yehowa nɛ pee huɛ. Jehanɛ hu ɔ, o ba le nɔ́ nɛ o ma nyɛ maa pee konɛ o nyɛ nɛ o to o he ngɛ Mawu suɔmi ɔ mi, nɛ o ná neneene wami.—Yak. 4:8; Yuda 20, 21.\nAnɛ o bɔɔ mɔde wawɛɛ kɛ hlaa Baiblo ɔ mi anɔkualehi kaa bɔ nɛ nihi nɛ a hlaa sika tsu ɔ peeɔ ɔ lo?\nKaa bɔ nɛ nɔ ko nɛ e hlaa sika tsu ɔ maa suɔ kaa e nine nɛ su sika tsu nɛ he jua wa fuu nɔ ɔ, jã kɛ̃ nɛ eko ɔ, o ngɛ mɔde bɔe wawɛɛ konɛ o nine nɛ su mumi mi níhi nɛ a he jua wa a a nɔ. Benɛ o ba kase Baiblo ɔ mi sisije anɔkuale ɔmɛ ɔ, eko ɔ, lɔ ɔ wo mo he wami nɛ o jɔɔ o he nɔ ha Yehowa nɛ o ha nɛ a baptisi mo.—Mat. 28:19, 20.\nYAA NƆ NƐ O HLA!\nNɔ ko nɛ e hlaa sika tsu ɔ ma nyɛ maa na ekomɛ ngɛ tɛ nguahi a kpɛ. Tɛ nɛ ɔmɛ ekomɛ ngɛ nɛ sika tsu nɛ ngɛ mi ɔ hiɛ wawɛɛ. Enɛ ɔ he ɔ, a tsuaa tɛ nɛ ɔmɛ nɛ a ywiaa mɛ, nɛ a jeɔ sika tsu ɔ ngɛ mi. Eko ɔ, ke o hɛngmɛ gba tɛ nɛ ɔ nɔ ɔ, o be sika tsu ɔ nae ngɛ mi. Mɛni he je? Ejakaa ke a tsua tɛ nɛ he jua wa tɔn kake ɔ, sika tsu nɛ a ma nyɛ maa na ngɛ mi ɔ sui kilogram fã po! Se kɛ̃ ɔ, ke nihi nɛ a hlaa sika tsu ɔ a nine su sika tsu nɛ ɔ nɔ ɔ, a bua jɔɔ.\nKe nɔ ko kase “sisije níhi nɛ kɔɔ Kristo he ɔ” ta a, e sa nɛ e bɔ mɔde nɛ e ya e hɛ mi. (Heb. 6:1, 2) Ke o ngɛ Baiblo ɔ kase ɔ, e he maa hia nɛ o bɔ mɔde kaa o maa kase ní hehi, kɛ níhi nɛ o ma nyɛ kɛ ma tsu ní ngɛ o si himi mi. Enɛ ɔ he ɔ, ke jehahi babauu ji nɛ ɔ nɛ o ngɛ Ngmami ɔ kasee po ɔ, mɛni o ma nyɛ maa pee konɛ o Baiblo kasemi nɛ nu tso?\nMo ná suɔmi ɔ kaa o maa kase ní daa. Mo hla níhi a mi kɛ ya tsitsaa. Ke o ya nɔ nɛ o kase ní wawɛɛ ɔ, o ma ná hiɔwe nile kɛ blɔ tsɔɔmi nɛ a ngɛ kaa sika tsu. (Rom. 11:33) Moo ngɔ níhi nɛ a kɛ peeɔ níhi a mi hlami nɛ a ngɛ o je gbi mi ɔ kɛ tsu ní saminya. Ke o peeɔ jã a, o maa le níhi fuu ngɛ Baiblo ɔ mi. Moo to o tsui si kɛ hla blɔ tsɔɔmihi kɛ sane bimihi nɛ a he hia mo ɔ a heto ngɛ Baiblo ɔ mi. Mo bi ni kpahi konɛ a tsɔɔ mo ngmamihi aloo munyuhi nɛ a kane hyɛ nɛ a ná he se, nɛ e wo mɛ he wami. Mo de ni kpahi níhi nɛ mohu o kase kɛ je Mawu Munyu ɔ mi nɛ o bua jɔ he ɔ.\nNgɛ anɔkuale mi ɔ, ke wa ngɛ ní kase ɔ, pi oti ɔ ji kaa wa maa le níhi fuu kɛkɛ. Bɔfo Paulo bɔ wɔ kɔkɔ kaa “nile haa nɔ woɔ e he nɔ.” (1 Kor. 8:1) Enɛ ɔ he ɔ, moo bɔ mɔde kaa o maa ba o he si, nɛ o ha nɛ o hemi kɛ yemi ɔ mi nɛ wa. Ke o peeɔ weku Mawu jami daa, nɛ o kaseɔ Baiblo ɔ ngɛ o dɛ he daa a, o ma nyɛ maa pee Yehowa suɔmi nya ní, nɛ lɔ ɔ maa wo mo he wami konɛ o ye bua ní kpahi. Nɔ́ nɛ pe kulaa a, o bua maa jɔ, ejakaa o nine su nɔ́ ko nɛ he jua wa pe sika tsu nɔ.—Abɛ 3:13, 14.\nWeku Mawu Jami Mi Nyagbahi Kɛ Jɔɔmihi